होम > उत्पादों > नाजुक आईलाइनर कंटेनर खाली\n(नाजुक आईलाइनर कंटेनर खाली के लिए कुल 24 उत्पादों)\nYIWU FUDUI PACKAGING CO.,LTD is one of the नाजुक आईलाइनर कंटेनर खाली leading brands in China. It is the factory & supplier specializing in manufacturing नाजुक आईलाइनर कंटेनर खाली. Offer high quality नाजुक आईलाइनर कंटेनर खाली atacheap wholesale price.\nथोक चीन से नाजुक आईलाइनर कंटेनर खाली , लेकिन कम कीमत के अग्रणी निर्माताओं के रूप में सस्ते नाजुक आईलाइनर कंटेनर खाली खोजने की आवश्यकता है। बस नाजुक आईलाइनर कंटेनर खाली पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे नाजुक आईलाइनर कंटेनर खाली का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


दि ब्लू मार्बल - विकिपीडिया\nदि ब्लू मार्बल (The Blue Marble, भोजपुरी अर्थ:निलकी गोली या नीला रंग के गोली) एगो बहुते परसिद्ध फोटो हवे। ई हमनी की पृथ्वी के फोटो हवे जेवन7दिसंबर 1972 के अपोलो 17 आकाशबिमान से खींचल गइल रहे, लगभग 45,000 किलोमीटर (28,000 मील) की दूरी से। ई मनुष्य जाति की इतिहास में एगो सभसे चिन्हारू आ बहुतेरा लोगन के देखल फोटो बाटे।\nदि ब्लू मार्बल (The Blue Marble)— 1972 में अपोलो 17 से देखल गइल पृथ्वी\nनासा की अभिलेख में एह फोटो के नाँव AS17-148-22727 बाटे। ई फोटो अपोलो आकासबिमान की यात्रिन द्वारा चंद्रमा की ओर जात समय उन्हान लोगन के पृथ्वी कइसन लउकल एकर बहुते निक उदाहरण देखावेले। एह फोटो में सबसे ऊपर की ओर भूमध्य सागर के हिस्सा लउकत बाटे आ दक्खिन में नीचे अंटार्कटिका के बरफटोपी, मोजाम्बिक चैनल एकरी ठीक बीच में लउकत बाटे।\nइहे नाँव से नासा 2012 में एगो फोटो सभ के सीरीज भी जारी कइलस जौना में बहुत मेहनत से पृथ्वी के अइसन फोटो सभ के जोड़ के अधगोला के अइसन चित्र बनावे के कोसिस कइल गइल बाटे कि कम से कम हिस्सा बादर से तोपाइल होखे आ फोटो बढियाँ रिसोल्यूशन के होखे।\n2 बाद के ब्लू मार्बल फोटो\n2.1 फोटो सीरीज 2001-2004\n2.2 ब्लू मार्बल 2012\n2.3 ब्लैक मार्बल 2012\n2.4 ब्लू मार्बल 2015\nई फोटो - जवन अंतरिक्षयात्री लोगन द्वारा7दिसंबर, 1972 के, 10:39 यूटीसी पर खींचल गइल - एगो सभसे ढेर परचारित फोटो में से गिनल जाले। ई अइसन कुछ गिनल-चुनल फोटो में से बा जौना में पुरा पृथ्वी के अधगोला लउकत बाटे, कारण ई कि जब अंतरिक्षयात्री लोग ई फोटो लिहल तब सुरुज के रोशनी उन्हन लोगन की ठीक पीछे की ओर से आवत रहे आ सामने पृथ्वी रहे जेवना से पृथ्वी के जेतना हिस्सा उन्हन लोगन की सामने रहे ओहपर पुरा पर रोशनी पड़त रहे। ई फोटो शीशा के गोली - जेवन लरिका खेले लें - नियर लउके ले एही से एकर नाँव नीली गोली रखा गइल।\nदि ब्लू मार्बल अपनी ओरिजिनल डाइरेक्शन की साथ उल्टा फोटो\nATS-3 उपग्रह के खींचल 1967 के फोटो\nई फोटो अपोलो 17 की लांच की5घंटा6मिनट बाद लिहल गइल आ लगभग 1 घंटा 54 मिनट पहिले ई आकासबिमान पृथ्वी के कक्षा के छोड़ के चंद्रमा की ओर जाए वाला रास्ता में रहे। दिसंबर के महीना होखला की कारन सुरुज दक्खिनी गोलार्ध में चमकत रहे जेवना से एम्में अंटार्कटिका प्रकाश में बाटे।\nफोटो में सबसे ऊपर दहिने ओर एगो चक्रवात देखल ज सकत बाटे जवन हिन्द महासागर में बनल बाटे। ई चक्रवात एह लांच की दू दिन पहिले भारत की तमिलनाडु राज्य में भारी बरखा क चुकल रहे (5 दिसंबर के)।\nनासा एकरा के ऑफिसियल रूप से AS17-148-22727 नाँव दिहलस; एकरी ठीक पहिले खींचल AS17-148-22726 भी लगभग अइसने फोटो हवे जेवना में पुरा अधगोला रोशनी में बाटे। फोटो अपना मूल रूप में दक्खिनी ध्रुव के ऊपर देखावत खींचल गइल रहे आ मेडागास्कर एकरी लगभग बीचोबीच बाटे। दि ब्लू मार्बल की रूप में एकरा के उलट के देखावल गइल रहल।\nफोटो खींचे वाला फोटोग्राफर एगो 70-मिलीमीटर हैसलब्लेड कैमरा आ 80-मिलीमीटर जीस लेंस के इस्तेमाल कइ के ई फोटो खिंचलें। नासा एह फोटो के क्रेडिट अपोलो 17 मिशन की सगरी तीनों यात्री लोगन - यूजीन सेर्नान, रोनाल्ड इवान्स, आ जैक श्मिट - के दिहलस जे लोग फोटो खिंचत रहे हालाँकि सबूत ई मिलेला की ई फोटो जैक श्मिट खिंचले रहलें।\nअपोलो 17 आखिरी चंद्रमा मिशन रहे जेवना में आदमी भी सवार रहे आ एकरा बाद केहू भी बेकती पृथिवी से एतना दूरी ले ना पहुँचल की पुरा पृथ्वी के फोटो खींच सके, बाकी एकरा बाद भी बिना यात्री वाला बिमान सब से कई ठो अइसन फोटो खींचल गइल बा।\nदि ब्लू मार्बल अइसन पहिला फोटो न रहे जेवना में पुरा अधगोला साफ़ आ प्रकाश में लउकत होखे काहें कि अइसन फोटो पहिले एटीएस-3 उपग्रह से पहिलहीं 1967 में लिहल ज चुकल रहे। इ त पर्यावरण कार्यकर्ता अउरी उलटसंस्कृति (counterculture) के कार्यकर्ता लोग एकरा के पुरा बैस्विक बोध के बिसय बना के एगो पहिचान कई निशान की रूप में महत्व दिहल। एही से 70 की दशक में पर्यावरण आंदोलन की जमाना में ई फोटो पर्यावरण की प्रति जागरुकता, पृथ्वी के अकेलापन, कमजोरी आ नाजुक होखला के पहिचान बन गइल। नासा के पुरालेखबिसेसग्य माइक जेन्ट्री की अनुसार साइत ई फोटो पुरा मनुष्य इतिहास में सबसे ढेर पहुँच वाली फोटो हवे जेवन सबसे ढेर मात्रा में लोगन ले पहुँचल होखे।\nबाद के ब्लू मार्बल फोटोसंपादन\nब्लू मार्बल नासा के बनावल 2001 आ 2002 के फोटो।\nनासा अर्थ ओब्सर्वेटरी के बनावल एनीमेशन ब्लू मार्बल नेक्स्ट जेनेरेशन (2004).\nबाद में भी अइसने कई गो पृथ्वी के फोटो (जौना में कम्पोजिट फोटो भी शामिल बाड़ी जेवन कई गो फोटो के जोड़ के ढेर रिसोल्यूशन आ बढ़ियां क्वालिटी के तैयार कइल गइल बाड़ी) के जिन्हन के ब्लू मार्बल नाँव दिहल गइल बाटे। अब त ई ब्लू मार्बल नाँव पर्यावर की खातिर जागरुकता बढ़ावे वाला बहुत सारा फोटो में पृथ्वी के देखवले के कहल जाए लागल बाटे।\nफोटो सीरीज 2001-2004संपादन\n2002 में, नासा बहुत ढेर सारा सैटेलाइट इमेज रिलीज कइलस जेवना में बहुत सारी सीधे देखे लायक भी रहली आ बहुत सारी आगे की काम में इस्तेमाल होखे लायक भी। एही क्रम में 2005 में दि ब्लू मार्बल नेक्स्ट जेनेरेशन (नया पीढ़ी के नीली गोली) रिलीज भइल। एह में पुरा ग्लोब के बादर की बिना फोटो में देखावल गइल आ आलग अलग मौसम में बरफ के चादर के बिस्तार भी घटत-बढ़त देखावल गइल। ई फोटो नासा के अर्थ ओब्सेर्वेटरी के एगो प्रोडक्ट रहे। ई पछिला फोटो से बढ़ियां रिसोल्यूसन पर रहे (अबकी बेर 500मी/पिक्सल)।\n"ब्लैक मार्बल" रात में उत्तर आ दक्खिन अमेरिका\nब्लू मार्बल 2015\nब्लू मार्बल 2012संपादन\n25 जनवरी 2012 के नासा एगो कम्पोजिट इमेज रिलीज किलास जेवना में पच्छिमी गोलार्ध देखावल गइल रहे आ एकरा के नाँव दिहलस - दि ब्लू मार्बल 2012। ई फोटो के बहुत लोग देखल, फ्लिकर पर पहिले हप्ता में एके देखे वालन के संख्या 31 लाख पहुँच गइल। एकरी बाद,2फरवरी के नासा एगो अउरी फोटो रिलीज कइलस जौना में पूरबी गोलार्ध देखावल रहे आ एकर डेटा 23 जनवरी 2012 के हासिल कइल गइल रहे।\nई फोटो विजिबल/इन्फ्रारेड इमेज रेडियोमीटर सूट (वीआइआइआरएस) से लिहल गइल फोटो सब के जोड़ के बनाव गइल कम्पोजिट इमेज रहल। ई औजार सुओमी एनपीपी उपग्रह पर लागल रहे आ ई उपग्रह डेटा लेवे में आठ घंटा की समय में छह गो चक्कर पूरा कइलस।\nब्लैक मार्बल 2012संपादन\nदिसंबर 2012 में5तारीख के नासा एगो अउरी फोटो रिलीज कइलस जौना के ब्लैक मार्बल (काली गोली) कहल गइल। ई फोटो रात में लिहल गइल डेटा से बनावल गइल रहे जेवना में ऊ सगरी मनुष्य के बनावल चीज देखात बाटे जौना के रोशनी आकाश में से पकड़ में आ सकत बाटे। इहो फोटो खातिर डेटा सुओमी उपग्रह से लिहल गइल रहे। एकरा खातिर सुओमी 312 चक्कर में 2.5 टेराबाईट डेटा इकठ्ठा कइलस। नासा कि अनुसार एह फोटो के बनावत घरी सगरी डिम लाइट आ, जंगल के आग, गैस लपट, अरोरा, आ परावर्तित चाँदनी के फिल्टर की इस्तेमाल से हटा के एकरा के खाली शहर की रोशनी पर जोर देवे वाली फोटो बनावल गइल।\nब्लू मार्बल 2015संपादन\n21 जुलाई, 2015 के नासा एगो नया फोटो रिलीज कइलस जौन यू एस डीप स्पेस क्लाइमेट ओब्सर्वेटरी से लिहल गइल फोटो रहल आ एह ओब्सर्वेटरी के लांच फरवरी 2015 में भइल रहे। ई फोटो6जुलाई 2015 के खींचल गइल। ई पच्चीमी गोलार्ध के फोटो बाटे जौना में सेंटर में मध्य अमेरिका देखात बाटे, बाकी ज्यादातर दक्खिन अमेरिका की ऊपर बादर बाटे। फोटो की ऊपरी किनारा पर ग्रीनलैंड के साफ देखल जा सकत बाटे।\n↑ 1.0 1.1 Petsko, Gregory A (2011). "The blue marble". जीनोम बायोलॉजी. 12 (4): 112. doi:10.1186/gb-2011-12-4-112. Unknown parameter |trans_title= ignored (मदद)\n↑ 2.0 2.1 2.2 2.3 "Apollo 17: The Blue Marble". ehartwell.com. 2007-04-25. पहुँचतिथी6सितंबर 2015.\n↑ "Apollo 17 Image Library". अपोलो 17 मल्टीमीडिया. NASA. पहुँचतिथी6सितंबर 2015. Unknown parameter |trans_title= ignored (मदद)\n↑ "History of Past Cyclones". भारतीय मौसम बिभाग. पहुँचतिथी6सितंबर 2015. Unknown parameter |trans_title= ignored (मदद)\n↑ "Worthathousand worlds". Geek Trivia. टेक रिपब्लिक (TechRepublic). 2005-12-06. ओरिजनल से 2012-06-29 के पुरालेखित. पहुँचतिथी6सितंबर 2015. Unknown parameter |trans_title= ignored (मदद)\n↑ NASA Mapping Sciences Branch (मई 1974). Apollo 17 Index: 70 mm, 35 mm, and 16 mm Photographs. पप. 88. PDF. |access-date= requires |url= (मदद)\n↑ "ATS-III Image Collection – Images of the Earth taken from November 1967 till मार्च 1969". Schwerdtfeger Library – ATS-III. पहुँचतिथी6सितंबर 2015.\n↑ अउरी देखीं इंटरैक्टिव मैप सभ के जवन जनवरी से दिसंबर 2004 खातिर विकि कॉमन्स पर मौजूद बाटे।\n↑ "Blue Marble : Feature Articles". Earthobservatory.nasa.gov. 2005-10-13. पहुँचतिथी6सितंबर 2015.\n↑ 14.0 14.1 "NASA-NOAA Satellite Reveals New Views of Earth at Night". NASA. पहुँचतिथी6सितंबर 2015.\n↑ Kuring, Norman. "Most Amazing High Definition Image of Earth — Blue Marble 2012". NASA. पहुँचतिथी6सितंबर 2015.\n↑ 16.0 16.1 16.2 NASA. "VIIRS Eastern Hemisphere Image — Behind the Scenes". NASA. पहुँचतिथी6सितंबर 2015.\n↑ Kuring, Normar. "Blue Marble". NASA. पहुँचतिथी 12 फरवरी 2012.\n↑ Samenow, Jason (5 दिसंबर 2012). "Satellites unveil Black Marble and spy on the moon". दि वाशिंगटन पोस्ट. पहुँचतिथी6सितंबर 2015.\n↑ "Black Marble – Americas". NASA. Flickr. पहुँचतिथी6सितंबर 2015.\n↑ Lendino, Jamie. "Humanity getsanew Blue Marble photo of Earth — and it's stunning". Extreme Tech. पहुँचतिथी6सितंबर 2015.\nविकिमीडिया कॉमंस पर संबंधित मीडिया दि ब्लू मार्बल पर मौजूद बा।\nनासा द्वारा ब्लू मार्बल फोटो सब के रिलीज के इतिहास\n"https://bh.wikipedia.org/w/index.php?title=दि_ब्लू_मार्बल&oldid=705948" से लिहल गइल\nLast edited on 31 जनवरी 2022, at 07:17


या त ओकर मुह तोड़ दी, या भोजपुरी बोलल छोड़ दी.. - JaiBhojpuri.com\nया त ओकर मुह तोड़ दी, या भोजपुरी बोलल छोड़ दी..\nPosted by Pankaj Praveen on December 21, 2010 at 11:30am\nआज जे गन्दा गावत बा उपर से गाल बजावत बा या त ओकर मुह तोड़ दी या भोजपुरी बोलल छोड़ दी एह नासमझ के, के दी समझ केकरा खातिर उ गावत बा जनता के कान पकल सुन सुन के झूठे उ देह देखावत बा फूहड़ता से बा भरल गगरिया जी करता ओहनी के बोर दी या त ओकर मुह तोड़ दी या भोजपुरी बोलल छोड़ दी सही बात पर करे बखेड़ा इ कहवा के रित बा भाई भोजपुरी के अंग अंग बेचेले कहे ले भोजपुरिया माई तार तार होत जात चुनरिया ओकरे फसरी से गला घोट दी या त ओकर मुह तोड़ दी या भोजपुरी बोलल छोड़ दी\nTags: bhojpuri, bhojpuria, poeam Like0members like this\nComment by Sudhir Kumar on December 21, 2010 at 12:06pm जीय शेर जीय... एकदम गरदा बा। अब भोजपुरी छोडे के त सवाले नइखे, त दोसर जवन ऑप्शन (ओकनी के मुँह तूडे वाला) बा, ओकर पालन होई, अउर शुरुआत होइये गइल बाटे, देखत जाईं कहाँ ले जाता ई लडाई। Comment by नबीन भोजपुरिया ( NB ) on December 21, 2010 at 12:09pm प्रवीण जी प्रणाम आ जय भोजपुरी\nबहुत ही सुन्दर आ समय कि हिसाब से एक दम लाजवाब रचना , बिल्कुल इहे सोच आ इहे विचार आ इहे तरिका बा ।\nना त ओकनी के मुह तुरल जाउ आ अगर दम आ हिम्मत नईखे त जा के केनियो मुह तोपी के बेहाया नियन , मउग नियन बईथ जाईल जाउ ।\nआगाज करे खातिर धन्यवाद\nजय भोजपुरी Comment by Rajeev Mishra "राजीव भोजपुरिया" on December 21, 2010 at 12:27pm पंकज भाई प्रणाम ,\nबहुत सुंदर आगाज बा रउरा एह रचना में , तार तार होत जात चुनरिया ओकरे फसरी से गला घोट दी या त ओकर मुह तोड़ दी या भोजपुरी बोलल छोड़ दी एक रुदन अंतरात्मा के इहे हाल एहिजो बा भाई जी , भोजपुरी माई ह ओकरा खातिर मुहे थुरल जाई जी , जय भोजपुरी जीय भोजपुरी Comment by भास्कर रंजन "सूर्य" on December 21, 2010 at 1:37pm जिय जिय हो भोजपुरिया लाल . . .\nशुरू हो गइल बा क्रांति,\nना जात ना पात, बस भोजपुरी के बात ई,या त अपनो के एसे जोड लीं,\nया भोजपुरी बोलल छोड दीं ।\nजय भोजपुरी । Comment by NOORAIN ANSARI on December 21, 2010 at 2:49pm प्रवीण जी प्रणाम,\nबहूत धमाकेदार रचना महाराज..कविता के हर शब्द से क्रांति के बू आवत बा..\nअगर हर केहू अईसन सोच के पालन करो त उ दिन दूर नइखे जब भोजपुरी में\nअश्लील गीत गए वाला गायक लोग के वजूद हमेशा खातिर मिट जाई..\nअईसन कविता समाज के रुख मोड़ दी.\nस्वस्थ समाज से नाता सबकर जोड़ दी.\nअश्लील गायक लोग के सजा खुद-ब-खुद मिल जाई,\nजब लोग वो लोग के गीत सुनल छोड़ दी.\nबहूत-बहूत साधू बाद.. Comment by Pankaj Praveen on December 21, 2010 at 3:27pm वाह , इहा त क्रांति के महफ़िल जमी गइल.. Comment by sanjay kumar singh on December 21, 2010 at 7:56pm पंकज जी प्रणाम ,\nरचना के एक -एक पंक्ति भोजपुरिया समाज के झकझोरे वाला बा | राउर रुख आज के समय के शब्द देबे वाला बा | भोजपुरी के आँचल के तार तार होखे से बचावे खातिर एह कुरुक्षेत्र में धर्मयुद्ध के बिगुल बजावल आवश्यक हो गइल बा |\nComment by Brij Kishor Tiwari on December 21, 2010 at 8:32pm जय भोजपुरी ......प्रवीण जी\nएकदम झकास ,समय के अनुकूल ,बेहतरीन रचना .........\nएह नासमझ के, के दी समझ केकरा खातिर उ गावत बा जनता के कान पकल सुन सुन के झूठे उ देह देखावत बा\nबहुते सार्थक लाइन ......... Comment by Vikash Rai on December 21, 2010 at 9:37pm प्रवीण भाई जय भोजपुरी...........\n.वाह ....एही तरे जा बढ़ा के.......... भोजपुरी क नंगा नाच करे जे\nमाई बहिन बदनाम करे जे\nआईं सब मिल के\nओकर गर्दन मरोड़ दीं .......... Comment by dr hari bansh singh on December 23, 2010 at 11:59am बहुत सुंदर रचना भोजपुरी मे अश्लीलता के खिलाफ.गन्दा जे गाई,वोकर मुँह सड़ जाई,उ नरको मे जगह नही पाईअपना मातारी बेटी के कैसे .मुँह देखाईकवना दिन सरम से मर जाई. Comment


तेजस्वी यादव ने की राहुल गांधी के भाषण की तारीफ, बोले- 'क्या आंख मारी दोस्त!'\nHome Hindi तेजस्वी यादव ने की राहुल गांधी के भाषण की तारीफ, बोले-‘निशाना सही...\nPrevious articleRahul Gandhi stuns PM Modi with hug in parliament, gives crash course on being Hindu\nNext articleParliament debates no-confidence motion: Live Updates


कार इंजिन भाग गरम केक्स सारखे विक्री उच्च गुणवत्ता वाल्व 1 डी उत्पादन | 1D;ONE\nब्रँड नावः 1 डी\nमूळ ठिकाण: ग्वंगज़्यू, चीन (मुख्य भूप्रदेश) नमूना क्रमांक:4डी 32.4डी 33.\nकार मॉडेलः4डी 32.4डी 33. साहित्य: 23-8n / 21-4n / 4cr9si2/40cr / 4cr10si2mo\nप्रकारः प्रवेश& एक्झॉस्ट वाल्व वारंटीः 1 वर्षे\nरंग: काळा आकार: मानक आकार\nMOQ: 1 सेट शिपमेंटची तारीखः 5-7 दिवस


खेती के काम खातिर अलगा बिजली लाइन – टटका खबर\nदेश में अपना तरह के पहिला योजना में बिहार सरकार तय कइले बिया कि खेतन तक बिजली चहुँपावे खातिर एगो अलगा फीडर लाइन बिछावल जाई. एह खातिर सरकार तीन सौ करोड़ रुपिया के आंवटनो कर दिहले बिया. राज्य भर में नौ सौ अड़सठ फीडर लगावल जाई. हर फीडर एगारह केवी के होखी आ करीब छप्पन हजार किलोमीटर के लाइन बिछावल जाई जवना से करीब डेढ़ लाख ट्रांसफार्मर जुड़ल रही. एह फीडर लाइन के मकसद राज्य के उनइस लाख पंपिग सेट्स के बिजली चहुँपावल होखी. एह काम के अगिला दस साल में पूरा कर लेबे के योजना बा.\nTags: बिजली लाइन


नन्हकन के जलवा देखते बनत बा – Anjoria\nDec 3, 2010 गीत गवनई, नन्हे मुन्नों का रियलिटी शो, नहले पे दहला, भोजपुरी, महुआ टीवी, संगीत\nमहुआ टीवी पर प्रसारित होखे जा रहल गीत गवनई के नया शो “नहले पे दहला” खातिर पिछला दिने पटना के बोरिंग कनाल रोड पर बाल्डविन अकादमी में जब आडिशन लिहल जात रहे तब प्रतिभागी नन्हकन के जलवा देखते बनत रहे. आडिशन देबे खातिर बिहार के दूर दराज से प्रतियोगी आइल रहलें आ सबेरे जब १० बजे से आडिशन शुरु होखे वाला रहे तबले ७०० नन्हका प्रतियोगी आपन नामांकन करा चुकल रहलें.\nआडिशन लेत रहलें मशहूर संगीतकार सतीश उपाध्याय आ महुआ टीवी के सीनियर कार्यकारी निर्मात्री उर्मिका राय. आडिशन का बाद सतीश उपाध्याय बतवलें कि एह कार्यक्रम से एगो नया अध्याय शुरु होखे जा रहल बा जब सगरी देश नन्हकन आ नवहियन के भोजपुरी गीत गावत देखीहें सुनीहें. उर्मिका राय कहली कि महुआ टीवी हमेशा से गाँव देहात कस्बा से नया नया प्रतिभा खोज निकाल के ओकरा के राष्ट्रीय मंच देत आइल बा. सुर संग्राम, डांस संग्राम, भौजी नं. १, गृहलक्ष्मी का बाद ओहि कड़ी में ई नया शो जुड़े जा रहल बा जवना के नाम बा “नहले पे दहला”. बतवली कि शो २४ दिसम्बर से शुरु होखी आ दिनेश लाल यादव निरहुआ एह शो के एंकर रहीहें. जज का कुर्सी पर पवन सिंह आ धनंजय मिश्रा बइठीहें.


हर जिला में दू दू गो नवोदय विद्यालय – टटका खबर\nहर जिला में दू दू गो नवोदय विद्यालय\nकेन्द्र सरकार फैसला लिहले बिया कि देश के सगरी जिलन मे दू दू गो नवोदय विद्यालय खोलल जाई. एह आवासीय विद्यालयन में रहे खाये पढ़े के सगरी सुविधा निशुल्क दिहल जाले. राजीव गाधी का कार्यकाल में एह योजना के शुरुआत भइल रहे आ योजना अपना मकसद में कामयाब रहल बा. नवोदय विद्यालय के उपाध्यक्ष वी॰ मदान काल्हु लखनऊ में ई जानकारी दिहलन.


इंदु मल्होत्रा सुप्रीम कोर्ट के न्यायाधीश पद के किरिया धइली – टटका खबर\nइंदु मल्होत्रा सुप्रीम कोर्ट के न्यायाधीश पद के किरिया धइली\nनयी दिल्ली 27 अप्रैल. देश के विरोधी गोलन के ना चहला का बावजूद वरिष्ठ अधिवक्ता इंदु मल्होत्रा आजु देश के सुप्रीम कोर्ट के न्यायाधीश के तौर पर किरिया ले लिहली.\nमुख्य न्यायाधीश दीपक मिश्रा उनुका के पद आ गोपनीयता के किरिया धरवलें. एकरा साथही माथ अदालत में न्यायाधीशन के कुल संख्या 25 हो गइल. सुप्रीम कोर्ट का इतिहास में न्यायमूर्ति मल्होत्रा सतवाँ महिला न्यायाधीश हो गइली. एह घरी एह माथ अदालत में अब दू गो महिला न्यायधीश हो गइल बाड़ी. अधिवक्ता से सीधे सुप्रीम कोर्ट के न्यायाधीश बने वाली पहिला महिला हई न्यायमूर्ति इन्दु मल्होत्रा.\nकाल्हुए कुछ अधिवक्ता सुप्रीम कोर्ट में गोहार लगवले रहलें कि इनका के तबले न्यायाधीश पद के किरिया मत धरावल जाय जबले न्यायाधीश जोसेफ के नियुक्ति करे के कॉलेजियम के सलाह केन्द्र सरकार नइखे मान लेत. एह लोग के कहना रहल कि केन्द्र सरकार न्यायाधीशन के नियुक्ति में दखलअन्दाजी करत बिया. एह पर सुप्रीम कोर्ट कहलसि कि ई केन्द्र सरकार के अधिकार क्षेत्र में बा कि ऊ कवनो नाम पर फेरु से सोचविचार करे ला वापिस भेज देव. एह बाति में आपत्ति करे जोग कुछ नइखे.\nअदालत वकीलन के एह हिमाकत पर हैरान रहुवे कि कइसे ई लोग जज के नियुक्ति में टँगड़ी फँसावे के कोशिश करत बा. बाकिर कुछ अधिवक्ता अतना बेहयाई पर उतर गइल बाड़ें काहें कि अब ओह लोग के इशारा पर माथ अदालत में काम नइखे हो पावत. पहिले ई लोग अपना मरजी का बेंच में आपन गोहार लगा के अपना मरजी के फैसला करवा लेत रहुवे. याद करीं कि कवना तरह तिस्ता सीतलवाड़ के जमानत के फैसला महज एगो फोन पर हो गइल रहुवे.\nTags: इंदु मल्होत्रा, न्यायाधीश, सुप्रीम कोर्ट\n«« किम जोंग उन अउर मून जाई इन हाथ में हाथ धर के बतिवलें\nलालू खानदान के कंपनी के साढ़े तीन करोड़ के बेनामी संपति जब्त »»


टटका खबर : बियफे, 30 जुलाई 2015 (सबेर) – टटका खबर\nJul 30, 2015 News in Bhojpuri, टटका खबर, भोजपुरी में खबर.\nसाल 1993 में मुम्‍बई शहर में बम विस्‍फोट करा के अढ़ाई सौ से बेसी लोग के जान लेबे वाला याकुब मेमन के फांसी चढ़वला से रोके खातिर सगरी कर्म आ कुकर्म करे वाला लोग सब जतन कर के थाक गइल. बीच अधरतिया सुप्रीम कोर्ट के दुआर ठकठका के रात बेरा सुप्रीम कोर्ट के खोले खातिर मजबूर क दीहल लोग. बाकिर तीन गो जज के बेंच अपना फैसला में याकूब मेमन के फाँसी लटकावे के राह में कवनो बाधा खड़ा करे से मना कर दिहलसि आ आजु भोरे याकूब मेमन के नागपुर का जेल में फाँसी चढ़ा दीहल गइल.\nयाकूब मेमन के फांसी चढ़वला का बाद मुंबई में सुरक्षा टाइट कर दीहल गइल बा. करीब पैंतीस हजार जवानन के एह काम ला तैनात राखल गइल बा. याकूब मेमन के घरो पर सुरक्षा चौकस क दीहल बा. मुंबई में नाहियो त 500 लोग के एतहाति रूप से हिरासत में ले लीहल गइल बा. याकूब के लाश ओकरा घरवालन के सँउप दीहल जाई आ घर वाले ओकरा के सुपुर्दे खाक करीहें.\nदेश के राष्‍ट्रपति रहल एपीजे अब्‍दुल कलाम के आजु तमिलनाडु में उनका पैतृक शहर रामेश्‍वरम में सुपुर्द-ए-खाक कइल जाए वाला बा जवना मेे देश भर से खासमखास लोग जुटल बा.\nलोकसभा अध्‍यक्ष सुमित्रा महाजन आजु सगरी गोल के बइठक बोलवले बाड़ी जवना में लोकसभा के सुबहित चलावे खातिर राय विचार कइल जाई. सदन चलावे में कांग्रेस बाधा बन के ठाड़ बिया आ ओकरा चलते कवनो कामकाज नइखे हो पावत.\nइलाहाबाद उच्‍च न्‍यायालय आदेश दिहले बिया कि गन्ना किसानन के बकाया रुपिया के दू हप्ता का भितरे दे दीहल जाव. कहले बिया कि अगर अइसन ना भइल त अधिकारियन आ चीनी मिल मालिकन का खिलाफ कार्रवाई कइल जाई.\nपश्चिम बंगाल में आइल तूफान का चलते ममता बनर्जी आपन इंगलैंड यात्रा बीचे में रद्द क के लवट आइल बाड़ी.\nसारण जिला के अवतारनगर इलाका में मंगल के रात हराजी धाड़ीपुर गांव में आठ बरीस के एगो बच्ची का साथे कुकर्म कइला का बाद ओकरा के छुरा घोंप घोंप के मुआ दीहल गइल बा. रात मे अपना भाई बहिनन संगे सूतल ई बच्ची सबेरे गायब मिलल त सभे खोजे लागल. एह बीच ताड़ी उतारे ताड़ पर चढ़ल एगो आदमी बँसवारी में फेंकल लाश देखलसि.\nबुधो का दिने छपरा जेपी विश्वविद्यलाय के काॅलेजन में बवाल होखल जारी रहल. जगदम काॅलेज में आगजनी आ तोड़फोड़ कइला का बाद ताला मार दिहलें विद्यार्थी. गंगा सिंह काॅलेजो में धक्का मुक्की भइल. राम जयपाल सिंह यादव काॅलेज, सांइस काॅलेज आ जगलालो कालेज में बवाल कटलें विद्यार्थी.\nछपरा रेवा मेन रोड पर भैंसमारा नहर का लगे बुध का दिने एगो कार के धक्का से 19 बरीस के एगो विद्यार्थी के मौत हो गइल. भैंसमारा गाँव के ई लड़िका जगदम कालेज से स्नातक करत रहल ह.\nवारानसी के पचास हजरिया बदमाश रोहित सिंह उर्फ सनी के बुध के रात मुठभेड़ क के पुलिस मार गिरवलस. ओकरा संगे के दू गो बदमाशन के गिरफ्तार क लीहल गइल बा.\nगंगा के पानी लगातार बढ़त गइला का चलते बलिया के गायघाट में लाल निशान पार करे पर बा. गंगा के धार से कटान होखे लागल बा. हुकुम छपरा का लगे एनएच बचावे के काम शुरु करा दिहले बावे प्रशासन.\nआजमगढ़ के कंधरापुर इलाका के पश्चिमपुरा गाँव में एक तरफा प्रेम में पागल प्रेमी अपना प्रेमिके पर गोली चला दिहलसि आ छुरा मार के घवाहिल क दिहलसि. प्रेमिका के वाराणसी रेफर क दिआइल बा इलाज खातिर.


ⓘ केनुआ गाँव, संग्रामपुर, मुंगेर .. सूचना | यह क्या है?\nⓘ केनुआ गाँव, संग्रामपुर, मुंगेर ..\nⓘ केनुआ गाँव, संग्रामपुर (मुंगेर)\nWikipedia: केनुआ गाँव, संग्रामपुर (मुंगेर)\nमगर, कनआ, कनआवसमपमगर, केनुआ गाँव, संग्रामपुर (मुंगेर), मुंगेर जिला के गाँव. केनुआ गाँव, संग्रामपुर (मुंगेर),\nकनआवसमपमगर मगर केनुआ गाँव, संग्रामपुर (मुंगेर) मुंगेर जिला के गाँव. केनुआ गाँव, संग्रामपुर (मुंगेर) कनआ\nमुंगेर जिला के गाँव केनुआ गाँव, संग्रामपुर मुंगेर. केनुआ गाँव, संग्रामपुर, मुंगेर. मुंगेर जिला के. रतनपुर संग्रामपुर, मुंगेर, बिहार स्थित एक गाँव है।. गांव और पंचायत जिला मुंगेर, बिहार सरकार भारत. चंदूकी संग्रामपुर, मुंगेर, बिहार स्थित एक गाँव है। इसका पिन कोड,813221 है इस गाँव में सभी लोग ईमानदारी से रहते हैंयह गाँव इतना सुन्दर है कि कृपया एक बार आएँ और सभी लोगों से प्यार करें और मिलें. Republished pedia of everything Owl. क्र0 स0 प्रखंड पंचायत कोड पंचायत का नाम ग्राम कोड गांव का नाम 1 असरगंज 97545 अमइया 243114 दुल्हार2असरगंज 97545 अमइया 243115 अमइया 243116 बेलसारा4असरगंज 97545 अमइया 243117 गोरहा5असरगंज 97545 अमइया 243118 संग्रामपुर6असरगंज 97545 अमइया 243119 बैजलपुर7705, संग्रामपुर, 97617, बलिया, 243283, केनुआ.


#ArrestKejariwal से सहमल दिल्ली सरकार – टटका खबर\nउत्तर प्रदेश टटका खबर देश-दुनिया बिहार भोजपुरी पट्टी\nMar 29, 2020 आआपा गिरोह, केजरीवाल, कोरोना, दिल्ली, बिहार, यूपी\nबिहारी आ यूपी के प्रवासी मजदूरन का साथे दिल्ली के सरकार चलावत आआपा गिरोह के मयभावत बेवहार देखि के काल्हु पूरा देश आपन नाराजगी जतवलसि. ट्वीटर पर #ArrestKejariwal के मुहिम जोर ध दिहलसि आ राति होखत होखत दिल्ली सरकार आपन चाल पलटि ला मजबूर हो गइल.\nजान जाईं कि एह प्रवासी मजदूरन का बीच जानबूझि के अफवाह पसारल गइल कि लॉकडाउन अबहीं अउरी बढ़ेवाला बा. एह चलते ओह लोग के जिनिगी भूखमरी वाला होखे जा रहल बा. ओह लोग के बतावल गइल कि दिल्ली सीवान का पार बस खड़ा बाड़ी सँ जवना से ऊ लोग अपना गाँव ले जा सकी आ कवनो भाड़ा ना देबे के पड़ी. एह अफवाह का चलते एगो बड़हन भीड़ दिल्ली के सीवान पार करे ला निकल पड़ल.\nकहल जात बा कि पहिले त सगरी दुनिया के अपना कोरोना षडयंत्र में फँसवलसि चीन आ जब देखलसि कि हिन्दुस्तान एह बेमारी के मकड़जाल से बाहर निकले का राह पर चल निकलल बा त देश विरोधी गिरोहन आ भँड़ुआ पत्तलकारन के आगा बढ़ा के लॉकडाउन फेल करे के चाल चल दिहल गइल. बँवारा विचार राखे वाला आ अराजकता के सबले घिनाह पैरवीकार अरविन्द केजरीवाल सरकार आ ओकर गिरोह कोशिश कइलसि कि ल़कडाउन के असफल करा दीहल जाव आ दिल्ली से संदिग्ध मरीजन के एगो बड़हन झुण्ड बिहार आ यूपी के गाँव-देहात में पसार दीहल जाव.\nलोग एह चाल के असलियत देखि के अतना अनराज भइल कि ट्वीटर पर #ArrestKejariwal के मुहिम चला दिहलसि. हो सकेला कि ओकरा बाद केजरावाल के कनवो सनेसे पठावल गइल होखे. एकरा बाद देर राति केजरी पलची मारे ला मजबूर हो गइलन. आ अब प्रवासी मजदूरन में से कुछ लोग के अपना शरण में राखे ला मजबूर हो गइल.\nजानोजोग बाति इहो बा कि बिहार आ यूपी के लोगन के भगावे में त लाग गइल आआपा गिरोह दिल्ली में रहेवाला धुसपैठियन आ रोहिंग्यन मुसलमानन के बीच कवनो भगदड़ ना मचवलें. एह लोग ला आआपा सरकार के भण्डारा खुलल रहल.\nउमीद कइल जाव कि देश विरोधियन के एह साजिश पर केन्द्र सरकार धेयान दी आ एह लोग के काबू में राखे के कोशिश करी.. दोसरा तरफ यूपी आ बिहार सरकारन से निहोरा बा कि एह भीड़ के अपना गाँवन में धुसे मत देव आ एह पूरा भीड़ के आइसोलेशन में कम से कम 14 दिन राखल जाव. काहें कि तय बा कि एह भीड़ में कोरोना प्रभावित रोगियन के संख्या सैकड़न में हो सकेला.


You will be surprised to read two interesting incidents from the life of Tulsidas Bhojpuri में पढ़ें, गोस्वामी तुलसीदास के जीवन के दू गो रोचक प्रसंग– News18 Hindi\nगोस्वामी तुलसीदास अमर ग्रंथ “रामचरितमानस” के रचयिता रहन. उनका जीवन से संबंधित एतना प्रसंग बाड़े सन कि हर कोई ओकरा के बार- बार सुनल चाहेला. आज हम रउआ के दो ओइसही रोचक प्रसंग के बारे में बता रहल बानी.\nअमर ग्रंथ “रामचरितमानस” के रचयिता गोस्वामी तुलसीदास के जीवन से संबंधित जतना प्रसंग बाड़े सन, ओकरा के बार- बार सुने के मन करेला. एही में से दू गो प्रसंग रउरो सुनीं. एक बेर तुलसीदास के मन में पुरी जाके भगवान जगन्नाथ जी के दर्शन करे के इच्छा जागल. तुलसीदास पहुंचि गइले पुरी. मंदिर में गइले त देखले कि ई त भगवान के बिना हथेली- पंजा वाली काठ के मूर्ति बिया. हाथ ठूंठ आ पैर ठूंठ. परम प्रिय राम के मूर्ति त नइखे. भगवान के आंख गोल- गोल बा. ई कइसन मूर्ति? भगवान राम के मूर्ति त एइजा नइखे.\nदर्शन कइला का बाद मंदिर से बाहरा निकलले आ दुखी मन से एगो पेड़ के नीचे गमछा बिछा के बिना कुछु खइले- पियले लेटि गइले. थोरहीं देर में उनुकरा नींन लागि गइल. नींन टूटल त सांझे हो गइल रहे. भूख नियर लागल बाकिर फेर पानी पीके आ भगवान राम के ध्यान धइले. रात के आठ बजे देखतारे कि एगो छोट खूब सुंदर लइका हाथ में भोजन परोसन थरिया लेके आ कहता- तुलसीदास के ह? तुलसीदास चिहुंकले. कहले कि हम हईं तुलसीदास. लइका कहलस कि लीं भगवान जगन्नाथ रउरा के भोग भेजले बाड़े. तुलसीदास कहले कि बचवा, हम त अपना रामजी के प्रसाद चढ़ा के भोजन करेनीं. ई भोजन त जगन्नाथ जी के जूठ ह. कइसे खाईं?\nलइका कहलस कि तब रउरा रामचरितमानस में भगवान का बारे में काहें लिखले बानीं-\nबिनु पद चलइ सुनइ बिनु काना. कर बिनु करम करइ बिधि नाना..\nआनन रहित सकल रस भोगी. बिनु बानी बकता बड़ जोगी..\nतुलसीदास अवाक. उनुका लागि गइल कि ई लइका केहू साधारन लइका ना ह. ऊ लइका के गोड़ छू के प्रणाम कइले आ कहले कि हे प्रभु रउवां के हईं? लइका अंतर्ध्यान हो गइल आ आवाज आइल- तोहार प्रिय ईष्टदेव “राम”. तुलसीदास तत्काल भोजन प्रारंभ क दिहले आ हंसि के सोचे लगले- भगवाने के कृपा से हम रामचरितमानस लिखलीं. उनहीं के कृपा से पुरी आइल बानी. तब हमरा मन पर भगवान ई परदा काहें डलले ह? उनुका लागल कि कान में केहू कहता- अपना भक्त का संगे, अइसन कुल खेल करे में हमरा मजा आवेला. ई ना रहे त आनंद कइसे आई? तुलसीदास तृप्त होके भोजन कइले आ रात भर भगवान के प्रेम रस में गोता लगवले. बिहान भइला उनुका लागल कि ई प्रेम रस अनंत काल खातिर उनुका के मिलल बा. ई खतम ना होई. पुरी दर्शन बाद तुलसीदास बनारस खातिर प्रस्थान कइले.\nअब दोसरका प्रसंग.\nतुलसीदास बनारस में एगो राम मंदिर में रहत रहले. ओह मंदिर में सोना के बर्तन में प्रसाद चढ़ावल जाउ. सोना के बर्तन मंदिरे में रहे आ मंदिर चौबीस घंटा खुलल रहे. एगो चोर के मन में आइल कि जब आधा रात होई त मंदिर में ढुकि के सोना के बरतन चोरा लेब. जब आधा रात भइल त चोरवा मंदिर पर पहुंचल. दुआरी पर गइल त का देखता कि दू गो सुंदर किशोर उमिर के लइका धनुष- बाण लेके मंदिर के दुआरी पर पहरा देता लोग. चोर डेरा के भागल. बिहान भइला चोरवा भक्त के रूप धके तुलसीदास से कहलसि कि बाबा रउरा मंदिर पर रात के के पहरा देला? तुलसीदास कहले कि केहू ना. रात के त अकेले हम्हीं रहेनीं आ अपना कुटी में सूते चलि जानीं. मंदिर अइसहीं खुला रहेला. त चोरवा कहलस कि ना बाबा, रात खान हम आइल रहुईं त देखुवीं कि मंदिर के दुआरी पर धनुष- बाण लेले दू गो लइका खड़ा रहुअन स. तुलसीदास बुझि गइले कि भगवान स्वयं आके मंदिर पर पहरा दे रहल बाड़े. ऊ रोए लगले- प्रभु, हम रात के सूततानी आ रउवां मंदिर पर पहरा देतानी? अब हम जागब आ मंदिर के देखभाल करब. रउवां पहरा मत दीं. तुलसीदास के प्रार्थना भगवान कइसे टारसु. ओह रात के चोर आइल त सचहूं केहू पहरा ना देत रहे. तुलसीदास चोर के आहट पवले. उठि के बइठि गइले. चोर मंदिर में गइल, सोना के बर्तन उठवलस आ अपना झोरी में डालि के निकलि गइल.\nतुलसीदास राहत के सांस लिहले. सोचले कि चल सोना के बर्तन भक्ति का मार्ग में बाधा रहल ह. ई बाधा खतम भइल. तले देखतारे कि एगो सोना के कटोरी चोर छोड़ि देले बा. ओकरा के लेके चोर के देबे खातिर तुलसीदास दउरले. चोर जनलस कि तुलसीदास ओकरा के धरे के चाहतारे. ऊ अउरी जोर से दउरल. एह दौरा- दौरी में चोर एक जगह भदाक दे गिर गइल. तुलसीदास दउरि के ओकरा के ध लिहले आ कहले कि- ले तें हई कटोरी छोड़ि आइल रहले ह. चोर त अवाक. ई का. लोग त चोर के धके मारेला. आ ई तुलसी बाबा कहतारे कि- ले हइहो ले जो. चोरवा तुलसीदास के गोड़ पर गिर परल आ कहलसि- “बाबा, जब रउरा सोना के बर्तन के कुछु नइखीं बूझत त जरूर रउरा लगे एकरा से ढेर कीमती कुछु होई. हमरा के ऊहे कीमती चीज दीं. हई कुल सोना के बरतन ले जाईं. हमरा के एकरा ले ऊ मूल्यवान चीज दीं, जौन सोना से भी कीमती बा.” तुलसीदास कहले कि ऊ कीमती सामान लेबे खातिर तोहरा चोरी छोड़े के परी. चोर कहलसि कि ठीक बा, एही छन से हम चोरी छोड़ि दिहनी. लीं हई आपन सोना के बर्तन. भगवान के भोग एही में लागी. बाकिर हमरा के ऊ चीज देदीं. तुलसीदास ओकरा के अपना कुटी में ले अइले आ कहले कि बिहान भइला ऊ कीमती चीज तोहरा के मिली. चोर आराम से सूति गइल. बिहान भइला तुलसीदास ओह चोर के रामनाम के दीक्षा दिहले आ ऊ चोर साधु का रूप में रूपांतरित हो गइल.\nकुछ लोग कहेला कि ई तुलसीदास के जीवन से जुड़ल किंवदंती हई सन. अब किंवदंती कहीं भा प्रसंग, का फरक परता. तुलसीदास के जीवन में अउरुओ ढेर अइसन प्रसंग आइल बाड़े सन जौन सुनि के आनंद आ जाला. जइसे चित्रकूट वाली घटना-\nचित्रकूट के घाट पर भइ संतन की भीर.\nतुलसीदास चंदन घिसें, तिलक देत रघुबीर..\nजे भगवान राम के आपन सर्वस्व मान लेले बा, ओकरा जीवन के कहहीं के का बा.\n(विनय बिहारी सिंह वरिष्ठ स्तंभकार हैं. यह उनके निजी विचार हैं.)


आगी उगिलल - विकिपीडिया\nआगी उगिलल (अंगरेजी: Fire breathing) एक तरह के तमाशा हवे जेवना में कलाकार अपनी मुँह से ज्वलनशील द्रव पदार्थ फूँक के आगी के लपट पैदा करे ला आ अइसन बुझाला की ऊ लपट ओकरा मुँह से निकलत बाटे। एह तमाशा के उत्पत्ती भारत में भइल मानल जाले। मेला या सर्कस में अइसन कलाकार ई तमाशा देखावे लें। आधुनिक समय में ई रॉक बैंड में भी देखे के मिलेला। ई एगो खतरनाक खेल हवे जेवना के अगर बिना ट्रेनिंग के केहू करे त ओकर जान भी जा सके ले।\nआगी उगिले के तमाशा देखावत एगो भारतीय कलाकार\n1 तमाशा आ कलाकार\n2 तेल या ईंधन\n4 आधुनिक संस्कृति में\n5.1 एक संघे कई लोग\n5.2 लपट पास कइले के रेकार्ड\n5.3 सभसे ऊँच लपट\n5.4 सभसे ढेर लपट\n6 फोटो गैलरी\nतमाशा आ कलाकारसंपादन\nआगी उगिले के एगो वीडियो\nआम तौर पर ई तमाशा बहुत सधल आ काफ़ी ट्रेनिंग लिहल कलाकार लोग देखावेला। तमाशा में कलाकार मुँह में कौनों बहुत तेजी से आगि पकड़े वाला पदार्थ भर के ओकरा के एगो मशाल पर फूँके ला। तेल के ई फुहारा भभक के बरे ला आ बुझाला की कलाकार की मुँह से आगि के लपट निकलत बाटे।\nतेल या ईंधनसंपादन\nएगो साधारण मशाल जेवना के इस्तेमाल ए तमाशा में होला\nकई तरह के तेल या ईंधन के इस्तेमाल होला जेवना में कुछ खतरनाक भी होलें। सही ईंधन के चुनाव खतरा ताले खातिर बहुत जरूरी मानल जाला।\nमुँह आ फेफड़ा के खतरनाक रूप से जर गइल\nगला खराब भइल\nपेट के दरद, उलटी, चक्कर आवल\nआधुनिक संस्कृति मेंसंपादन\nआगी उगिले के तमाशा के कई ठो बैंड अपनी शो के एगो आकर्सन की रूप में इस्तेमाल कइलें Fire breathing has been utilized in many bands of varying genres as an eye-catching spectacle. The MC Bat Commander, जे कैलिफोर्निया के एगो रॉक बैंड The Aquabats के लीड सिंगर रहलें, अपनी हर शो से पहिले आगी उगले के तमाशा देखावे खातिर जानल जाँय, जब 1900सब के आखिरी साल आ 2000सब के सुरुआती समय रहे। माइक ऑड, जे shock rock/हॉरर मेटल बैंड Rosemary's Billygoat के गायक रहलें, एकर प्रयोग करें।\nएक संघे कई लोगसंपादन\n23 अप्रैल 2009 के 293 विद्यार्थी लोग डच (नीदरलैंड) की Maastricht शर में एगो चैरिटी शो में ई तामाशा देखा के रेकार्ड बनावल।\nलपट पास कइले के रेकार्डसंपादन\nअगस्त 2007 में Burning Man नाँव की एगो उत्सव में Black Rock Desert, नेवादा; एकही बेर शुरू कइल लपट के बुताये से पहिले 21 लोग के पास कइल गइल।\nसभसे ऊँच लपटसंपादन\nबिस्व के सभसे ऊँच आगि के लपट उगिले के रेकार्ड 8.05 मीटर (26 फीट5इंच) के बा जेवन Antonio Restivo नाँव की कलाकार, लास वेगास में 11 जनवरी 2011 के देखवलें।\nसभसे ढेर लपटसंपादन\nबिना दुबारा तेल भरले एक बेर में 182 बेर लपट फूँके के रेकार्ड Tobias Buschick (जर्मनी) के बाटे जब ऊ Neuenbürg, Germany, में3अगस्त 2013 के ई तमाशा देखवलें।\nएक मिनट में 189 (बीच में मुँह में दुबारा ईंधन लिहले के बाद) के रेकार्ट Zhu Jiangao (चीन) कीनांव बाटे जब ऊ CCTV की सेट पर ई देखवले रहलें- (Guinness World Records Special in Jiangyin, Jiangsu, China on9जनवरी 2015)।\nआगी उगिले के गिनीज वर्ल्ड रेकार्ड वाला Fredrik Karlsson एगो प्रकार "The dragon's breath" देखावत\nड्रेगंस ब्रेथ के एगो अउरी उदाहरण\nसड़क किनारे एगो कलाकार ई तमाशा देखावत\nआगि उगिले में समय के अंतराल कीसाथ लपट के आलग अलग साइज\n↑ "Aquabats and Mealticket to return for Ska Patrick's Day fest in Provo". Deseret News. 14 मार्च 1997.\n↑ Distefano, Alex (21 November 2013). "Top 10 Shock Rock Bands of All Time". OC Weekly.\n↑ "Most people fire breathing". guinnessworldrecords.com. पहुँचतिथी 15 अक्टूबर 2015.\n↑ "Fire breathing". Webster's online dictionary. पहुँचतिथी 15 अक्टूबर 2015.\n↑ "Highest flame blown byafire breather". guinnessworldrecords.com. पहुँचतिथी 15 अक्टूबर 2015.\n"https://bh.wikipedia.org/w/index.php?title=आगी_उगिलल&oldid=448855" से लिहल गइल\nLast edited on7मई 2017, at 16:38\nएह पन्ना पर आखिरी बेर संपादन7मई 2017 के 16:38 बजे भइल रहल।


बतकुच्चन – ५५ – Anjoria\nApr 13, 2012 बतकुच्चन\nहमरा लागत बा कि जवन हो रहल बा से ना होखे के चाहत रहुवे, जवन कहल सुनल जात बा से ना कहल सुनल चाहत रहुवे. काहें कि एह सबसे दुश्मन के सेतींहे हमनी के कमजोरी भेंटा जात बा. सेंत मेंत में हमनी का आपन कमजोरी दुनिया के देखवले बतवले जात बानी जा. हँ, बात कहत बानी सेना से जुड़ल बातन के आ हमार इहे कहना बा कि जवन भइल से ना होखे चाहत रहुवे. एगो पुरान कहावत ह कि “बिना बोलवले बरुआ बोले, बिना हवा के पीपर डोले.” बे जरूरत ना बोले के चाहीं आ ई बात मीडियो पर लागू होखेला, खाली बतकुच्चन वाला के छोड़ के. काहे कि हम साफ बता के बतकुच्चन करीलें. कवनो डर्टी ट्रिक डिपार्टमेंट के मेंम्बर का तरह ना. सेतींहे के मतलब होला फोकटे में, बिना कवनो दाम लिहले, बिना कवनो आपन मतलब सधले. एह सेतींहा खातिर सेंत मेंत शब्दनो के इस्तेमाल होखेला ठीक ओही तरह जइसे कि चाय वाय में. जइसे वाय के मतलब ना निकले ओही तरह मेंत के ना निकले. बाकिर इहो नइखे कि मेंत भा वाय जइसन शब्द बिना मतलबे जोड़ल रहेला. ऊ अपना पहिले वाला शब्द के अउरी भरियावेला, ओकर मान बढ़ा देला. अब सेतींहे जइसन शब्द होला सितुहा. देखले बानी कबो? सितुहा एक तरह के जीव के उपरी खोल होला जवना के इस्तेमाल चुहानी में, रसोईघर में, चूहादानी में ना, लउकी छीले खातिर होला. एहू पर एगो कहाउत बा कि “कदुआ पर सितुहो चोख!” मुलायम चीझु बतुस पर सितुहा लेखा साधारणो हथियार चोख, धारीदार, हो जाला. भोजपुरी के चोख बंगला के चोख से फरका मतलब राखेला. चक्षु से चोख निकलल बाकिर सितुहा वाला चोख के मतलब धारदार होखला से बा. से आदमी के अतना मुलायमो ना हो जाए के चाहीं कि ओकरा पर सितुहो चोख बन जाव. आपन कमजोरी आपन पीड़ा लुका दबा के राखे के चाहीं. रहिमन निज मन की व्यथा मन ही राखो गोय, सुनी इठलइहें लोग सब, बाँटि न लीहें कोय. अपना मन के दरद केकरा से देखावल जाव. केहू ओकर समाधान त निकाली ना हँ रउरा पर तंज जरूर कस सकेला. आ जब राउर कमजोरी दुश्मन जानी त ओकरा त खुशिए होखी. बाकिर एह पूरा प्रकरण में केकरा के दोष दीं केकर पक्ष लीं से नइखे बुझात. बस फेर एगो भोजपुरी कहाउत याद आवत बा कि “केकर केकर लीहीं नाम, कमरी ओढ़ले सगरी गाँव.” हर पक्ष, चाहे ऊ सेना होखे, सरकार होखे, मीडिया होखे, सभे एहमें ओतने दोषी बा. इहो कहल जाला कि “जेकरा नोहे ना होखी से बखोरी का?” मतलब कि ई हमनी के आजाद व्यवस्था बा जवना चलते हमनी का हर मुद्दा पर खुला में बतिया लेत बानी. पड़ोसी जइसन हालात नइखे हमनी के देश के जहाँ सेना के कहल हर बात कानून जइसन होखेला. बाकिर अतना त जरूर अफसोस बा कि “आपन धियवा नीमन रहीत त बिरान पारीत गारी?” आपन दोष आपन कमी ना रहीत त दोसरा के अतना कहाँ से बेंवत कि ऊ हमनी के दोष लगा दीत, हमनी पर हमला कर दीत. आ जब कवनो राजा अपना सेनापति के लांछित करे में लाग जाव त ओह राज के भगवाने मालिक होखीहें. एहसे बाति एही पर खतम करब कि डर्टी ट्रिक डिपार्टमेंट के छूट्टी पर भेजल जाउ. पिछला दिने जवन खबर अखबार में आइल रहे ओहसे जवना ओर इशारा कइल गइल से सेना करिए ना सके अतना भरोसा जरूर ओकरा पर होखे के चाहीं.


मनोज तिवारी का गवनई पर झूमल जनता – Anjoria\nआशियाना क्षेत्रीय एल पार्क में चलत लखनऊ महोत्सव में भोजपुरी नाइट्स के दौरान, पँचवा साँझि रसीला भोजपुरी गीतन आ ओकरा चहेतन क नामे रहल. भोजपुरी गायक-अभिनेता मनोज तिवारी आ सुजीत चैबे शुक साँझ के खास आकर्षण रहलें. भोजपुरी गीतन के मस्ती पूरा शबाब पर रहुवे. मनोज तिवारी के गवनई पर श्रोता झूमत रहले. मनोज तिवारी देवी गीत, लइका दुवरिया पे ठाढि़ बा, एहि पे नजर कर दे.. से शुरूआत कइलन आ फेर “हम बिहार के लाला, जिया तू हजार साला..”, “बगल वाली जान मारे ली..” आ “ए चंपा चमेली” समेत अनेके गीत सुनवले.\nसुजीत चैबे बीच बीच में इंटरनेशनल लिट्टी चोखा.. आ दोसरा अनेके गीतन से सुनेवालन के मनोरंजन कइले. मंच पर भोजपुरी गायक आपन अनेके राज खोल बतवले कि कइसे कइएक बेर फौज आ पुलिस बहाली ला इम्तिहान दिहले बाकिर चुना ना पवले. एही दरद के देखावत गीत “अस्सी में बीए कै के, बचवा हमार कंपटीशन दे ता” सुनवले. भीड़ सम्हारे ला पुलिस के बेर बेर लाठी भाँजे पड़त रहे.


Malikayin ke paati RJD Party all round siege in bihar Read in Bhojpuri - Bhojpuri में पढ़ें मलिकाइन के पाती- बिहार में चौतरफा घेरा गइल बिया ललटेन छाप पाटी आरजेडी – News18 हिंदी\nबिहार में ललटेन छाप पाटी आरजेडी के दिन एह घरी ठीक नइखे चलत.उपचुनाव में टिकट खातिर हाथ छाप से संघत टूटल, तेज प्रताप के हुरदुंग से लालू जादो के घर में फूट पर गइल, तीर आ फूल छाप छाप के संगे पप्पू जादो ललटेन पर टेढ़े बोलत बाड़े, ललटेन के एम-वाई समीकरण में सलीम परवेज सेन्ह लगावे वाला बाड़े आ सबसे बड़ बात ई कि लालू जादो अबे बिहार ना अइहें.\nपांव लागी मलिकार.एह घरी बिहार में ललटेन छाप पाटी आरजेडी के नीमन नइखे चलत.रोज कवनो ना कवनो बाउर बात सुने के मिलता.रउरा का जाने ई कहाउत सुनले बानी कि ना मलिकार, बाकिर हमार आजी कबो कबो ई कहाउत कहिहें- हथिया हथिया शोर भइल, गदहो ना आइल रे.एह घरी बिहार में असेमली के दू सीट पर उपचुनाव होता त बड़ा हल्ला रहल हा कि लालू जादो पटना अइहें आ अपना पाटी के कंडिडेट खातिर परचार करिहें.परचार करे वाला के जवन फिरिस्त ललटेन छाप पाटी बनवले-बतवले रहल हिया, ओइमें उनकर नांवों सबसे ऊपर रहल हा.इहां ले लोग कहे लागल रहल हा कि एही महीना में 20 तारीख के लालू जी पटना अइहें.उनका स्वागत खातिर तैयारियो चलत रहल हा.अब सुनाता कि ऊ अबे आवे वाला नइखन.ई बात अउर केहू कहित त बिसवास ना होइत, बाकिर उनकर जनाना राबड़ी देवी ई बात कहले बाड़ी त मानहीं के परी.\nलालू के बेल भइल तबे से रह रह के ई हल्ला होत रहेला कि फलनवा महीना में ऊ अइहें.फलनवां टाइम पर अइहें.ललटेन छाप के लोग एतना अगरा जाला कि बुझाला आवते ऊ नीतीश कुमार के हटा के कुरसी पर बइठ जइहें भा अपना बेटा के बइठा दीहें.करोना आ कोट-कचहरी के डर से ऊ दिल्ली में बेटी के घरे रहतारे.अबकी हल्ला रहल हा कि उपचुनाव में ऊ पटना अइहें आ अपना पाटी के परचार करिहें.लोग के अगरइला पर राबड़ी देवी ई कह के पानी फेर दिहली कि लालू जी अबे पटना नइखन आवे वाला.उनकर इलाज चलत बा.पांड़े बाबा आज ई खबर सुनावत कहुवीं कि लालू जी जानतारे कि उनका जामिन बेमारी के वजह से मिलल बा.बेसी कूद-फान करिहें त उनकर विरोधी लोग जामिन तुरवा के फेर लालघर भेजवा सकेला.एही डरे ऊ पाटी के परचार से कगरिया गइले।\nललटेन के खिलाफ पप्पू जादो बजा रहल बाड़े भोंपू\nपांड़े बाबा बतावत रहुवीं कि कवनो जाप वाला पप्पू जादो बाड़े.कबो ललटेन छाप के संगहूं ऊ रहल बाड़े.अबे ललटेन छाप आ लालू जादो के बेटा के खिलाफ खूब भोंपू बजा रहल बाड़े.उपचुनाव वाला सीट पर हाथ छाप वाली पाटी कांगरेस के हिस्सा ललटेन छाप ना दिहलस त पप्पू जादो का खींस बर गइल.ऊ कह दिहले कि हाथ छाप के 19 गो एमएलए के परवाह तेजस्वी जादो के नइखे त ऊ मुखमंतरी के सपना देखते रह जइहें.उनकरा कहला के मतलब इहे रहे कि कांगरेस के सीट देबे के चाहत रहल हा.एकर फायदा पप्पू जादो के त मिले के रहे ना, बाकिर कांगरेस में उनकर जनाना बाड़ी.कांगरेस उनका के अपना कंडिडेट के परचार करेवाला लोगन के फिरिस्त में ना रखले रहल हिया.अब सुनाता कि उनकर जनाना एगो सीट कुसेसर स्थान में सुपरवाइजर बनावल गइल बाड़ी.एइमें सबसे मजेदार बात पांड़े बाबा ई बतावत रहुवीं कि ओही सीट पर उनकर मरद पप्पू जादो अपना पाटी जाप खातिर परचार करिहें आ उनकर जनाना हाथ छाप खातिर सुपरवाइजरी करिहें.दुनू हाल में ई लोग ललटेन छाप के जादो वोट के तुरी, एतना त पक्का बा।\nबउरहवा बेटा तेज प्रताप के मना लिहली माई राबड़ी\nपांड़े बाबा बतावत रहुवीं कि टिहुकल बउरहवा बड़का बेटा तेज प्रताप के मनावे खातिर उनकर माई राबड़ी देवी दिल्ली से भागल पटना आइल रहली हा.सुने में आवता कि तेज प्रताप अब मान गइल बाड़े आ अपना छोटकू भाई के मुखमंतरी बने के अशीरवाद दिहले बाड़े.ऊ इहो कहले बाड़े कि उपचुनाव में दोसरा खातिर परचार ना करिहें.ऊ ललटेन छाप में रहले, अबहियो बाड़े आ आगहूं रहिहें.ललटेन छाप उनका बाप के बनावल पाटी ह.केतने लोग आइल आ गइल.उनका बेसी खींस अपना पाटी के तीन जने नेता पर बा.\nजगदानन सिंह जब ई कहले कि- हू इज तेज प्रताप त तेज प्रताप के जवाब रहे- गो एंड आस्क लालू, हू इज तेज प्रताप.एही तरे जब शिवानन तिवारी ई कहले कि तेज प्रताप त पाटी में हइए नइखन त उनहूं के कड़ेरे जवाब दिहले रहले तेज प्रताप.अब पाटी के एगो बड़ नेता रामा सिंह कहले बाड़े कि तेज प्रताप रहस भा जास, कवनो फरक नइखे परे वाला.एही पर तेज प्रताप के जवाब आइल बा कि केतने लोग पाटी में आइल आ गइल.पाटी उनका बाप के बनावल ह आ ऊ ओही पाटी में बाड़े.लोग आवत-जात रही.अबे त माई के मनवला पर ऊ मान गइले बाड़े मलिकार, बाकिर बउराह आदमी कब का कही आ कब का करी, कहल मुसकिल होला.पांड़े बाबा बंगला के एगो कहाउत कहत रहुवीं- पागल की ना बोले, छागल की ना खाय.एकर माने पहिले त हमरा ना बुझउवे, बाकिर ओकर अर्थायन उहां के करुवीं त समझ में अउवे.एकर माने होला कि पागल का ना बोलेला आ बकरी का ना खाले।\nललटेन बुतावे खातिर अब तीर चलइहें सलीम परवेज\nपांड़े बाबा एगो अउरी खबर सुनावत रहुवीं.कबो ललटेन छाप पाटी में बिहार के उपाध्यक्ष पद ठुकरा के इस्तीफा देबे वाला सलीम परवेज अब तीर चलइहें.असेमली के उपचुनाव के ठीक पहिले सलीम के तीर छाप पाटी में जाये से ललटेन पाटी के बड़का झटका लाग सकेला.एह से ललटेन का अपना एम-वाई (मुसलमान-यादव) पर बेसी भरोसा रहेला.सलीम साहेब के बारे में पांड़े बाबा बतावत रहुवीं कि सीवान के सांसद रहल शहाबुद्दीन के मुअला के बाद पाटी उनका परिवार के संगे जवन बेवहार कइलस, ओही से ऊ खिंसियाइल रहले हां.शहाबुद्दीन से उनकरा बेसी पटत रहल हा.ऊ त ललटेन छाप से पहिलहीं इस्तीफा दे दिहले रहले, बाकिर अब सुने में आवता कि तीर छाप पाटी में जइहें.शहाबुद्दीन के परिवार के पटावे खातिर लालू जादो के दूनू लाल लोग अलगे-अलगे उनका बेटा के बेयाह में गइल रहल हा.बुझाता ललटेन छाप के दुरदिन आ गइल बा मलिकार.पहिले हाथ छाप से संघत छूटल, फेर तेज प्रताप कोहनइले-खिंसिअइले आ अब पाटी के पुरान आदमी सलीम साहेब साथ छोड़त बाड़े.लालू जादो के आइल टर गइल आ तेज प्रताप के नौटंकी चलते रहता.\nगांव-जवार के हाल ठीक बा मलिकार.डीह बाबा के किरपा से घरहूं हमनी के ठीके बानी सन.एगो नया खबर ई बा मलिकार कि बरहनी के बुआ के बड़का बेटवा इंजीयरी के पढ़ाई खातिर चुना गइल बा.बुआ बतावत रहुवी कि देस भर में ओकर नांव चउथा नंबर पर आइल बा.बुआ बरम बाबा के बतासा चढ़ावे खातिर काल्ह आइल रहनी.दहारी कीहां से रोज दू किलो दूध मंगावे के परता मलिकार.रोज के अस्सी रुपिया लागत बा.मझिला आ छोटका के दूध बिना रोटी घोंटइबे ना करेला.बाकी अगिला पाती में।\n(ओमप्रकाश अश्क वरिष्ठ पत्रकार हैं.आलेख में व्यक्त विचार उनके निजी हैं)\nTags: Article in Bhojpuri, Bhojpuri News, Bihar News


टटका खबर : शनिचर, 1 अगस्त 2015 (अबेर) – टटका खबर\n‘हिन्दू आतंकवाद’ कहला खातिर घेराइल कांग्रेस एह फन्दा से निकले खातिर छटपटाए लागल बिया. ओकर कहना बा कि भाजपा देश में फिरकावाराना पोलराइजेशन करावे खातिर एह बात के फेरू उठवले बिया. एक तरह से आपन गलती मानत कांग्रेसी राज में देश के गृहमंत्री रहल सुशील कुमार शिन्दे मान लिहलें कि एक बेर जयपुर का एगो सभा में उनुका मुँह से हिन्दू आतंकवाद निकलल जरुर रहुवे बाकिर ऊ तुरते एकरा के सुधारत कहले रहलन कि आतंकवाद के कवनो मजहब ना होखे. बाकिर भगवा आतंकवाद के बात करे वाला पी चिदंबरम आ हिन्दू समूह के आतंकवादियनो से खतरनाक बतावे वाला राहुल गाँधी का तरफ से कवनो सफाई अबले नइखे आइल.\nमणिपुर में जमीन घसकला का चलते नाहियो त डेढ़ दर्जन लोग के जान चल गइल. भारी बरखा का बाद जमीन घसकला का डलते मणिपुर के चंदेल जिला में करीब डेढ़ दर्जन लोग मर गइल बा आ ओह लोग के फौरन मदद ना कइल जा सकल.\nकांग्रेसी नेता गुरुदास कामत बदतमीजी आ बेहूदगी के सीमा लाँघत केन्द्रिय गृहमंत्री स्मृति इरानी के होटल में पोंछा लगावे वाला बतावल कहलस कि पता ना कवन पाठ सिखवली कि मोदी उनका के अतना बडहन मंत्री बना दिहलन. एह बयान के चउतरफा निंदा होखत बा बाकिर बेहया कांग्रेस अपना एह बेहूदा नेता का खिलाफ कवनो कार्रवाई नइखे करत. अब कामत के राष्ट्रीय महिला आयोग का तरफ से अपना बयान पर पोंछा लगावे के आदेश दीहल गइल बा.\nबिहार विधानसभा चुनाव से पहिले आपन मनमाफिक प्रशासनिक अमला बनावे खातिर बिहार सरकार 36 गो आईएएस आ 41 गो आईपीएस अधिकारियन के तबादला कर दिहलसि. चुनाव आयोग के दौरा से पहिले ई काम कर लिहलसि बिहार सरकार.\nमुस्लिम वोट बैंक के अपना राजनीति के आधार बना चुकल सेकूलर जमातन के चुनौती बन के उभरल बाड़े अब सोझे सोझी खुलेआम मुस्लिम फिरकावाराना राजनीति करे वाला गोल. अइसने एगो गोल इत्तेहाद-ए-मिल्लत काउंसिल (एआईएमसी) बिहार विधानसभा के चालीस गो मुस्लिम बहुल इलाका से आपन उमेदवार उतारे के बात कहत बिया. एकरा खातिर 16 तारीख के पटना में एगो बड़हन मुस्लिम रैली करी मिल्लत काउन्सिल.\nभाजपा के अगुआई में चलत राजग के बिहार में पटखनी देबे खातिर साँप आ जहर के जोड़ी का बीच कांग्रेसो के ओकरा मान लायक आ मनजोग सीट देबे के बात कहल जात बा. जदयू, राजद आ कांग्रेस का बीच सीट बंटवारा के फार्मूला करीब करीब तइयार हो चलल बा आ कांग्रेस के ओकरा बेंवत से बेसी 30 गो सीट देबे के बात कहल जात बा.3गो सीट राकांपा के देबे के बातो होखत बा. जदयू आ राजद 105-105 सीट पर अपने लड़ीहें.\nदेश के बड़हन हिस्सा में शनिचर का दिने भारी बरखा का चलते जीवन अस्तव्यस्त हो गइल बा. मणिपुर, मेघालय, उत्‍तरी गुजरात, कच्‍छ, पश्चिम बंगाल, राजस्‍थान, महाराष्ट्र समेत कई जगहा से भारी बरखा के खबर बा. बलिया छपरा में आजु बरखा नामे भर के छिटपुट होखे के खबर बा.\nसावन के पहिला सोमारी का दिने होखेवाला भीड़ देखत पुलिस प्रशासन हर जगहा व्यवस्था चउकस करे में जुटल बा. एह दिन वाराणसी, देवघर, आ हरिद्वार समेत अनेके जगहा शिवालयन में भगवान शिव के आराधना खातिर करोड़ों लोग जुटेला.\nबिहार विधान मंडल के मानसून सत्र3अगस्त से शुरू होखे जात बा आ7अगस्त ले चली. देश के राष्ट्रपति रहल अब्दुल कलाम साहब आ राज्यपाल रहल आर एस गवई के श्रद्धांजलि दीहल जाई आ चौबीस गो विधानपरिषद खातिर चुन के आइल विधानपार्षद लोग के किरिया धरावल जाई.\nभाजपा नेता सुशील कुमार मोदी के कहना बा कि अगिला सरकार भाजपा के बनल त शिक्षक लोग के रिटायरमेंट के उमिर साठ बरीस से बढ़ा के बासठ कर दीहल जाई.\nटेनिस खिलाड़ी सानिया मिर्ज़ा के भारत के सबले बड़का खेल पुरस्कार खेल रत्न देबे के सिफारिश खेल मंत्रालय का तरफ से कइल गइल बा. सानिया मिर्जा के पिछला बरीस 2014 के हासिल खातिर खेल रत्न से सम्मानित करे के कहल गइल बा. एह समय सानिया दुनिया के सबले माथ महिला डबल्स खिलाड़ी बाड़ी.\nमेलबर्न में भारत के जोशना चिनप्‍पा विक्‍टोरिया ओपन स्‍क्‍वाश टूर्नामेंट के महिला सिंगल्‍स फाइनल में पहुंच गइल बाड़ी. ऊ सेमीफाइनल में ऑस्‍ट्रेलिया के क्रिस्‍टीन नन के हरा के एहिजा चहुँपल बाड़ी.\nलॉस एंजलिस में होखत स्‍पेशल ओलंपिक्‍स विश्‍व खेल में रणवीर सिंह सैनी गोल्‍फ स्पर्धा में स्वर्ण पदक जीते वाला पहिलका भारतीय बन गइलन. ऑटिज्म से पीडि़त रणवीर आ उनकर जोड़ीदार मोनिका जादू काल्हु अपना मुकाबला करे वाली टीम के नौ शाॅट से हरा दिहले.\nसीरिया के अलेप्पो शहर में एगो इस्लामी अदालत के आदेश पर नाहियो त दस लोग के गोली मार के मुआ दीहल गइल. अलकायदा से जुड़ल एह इस्लामी अदालत पर सीरिया के सरकारो के बस ना चले आ ई आपन मनमरजी करत रहेलें.\nTags: News in Bhojpuri, टटका खबर, भगवा आतंकवाद, भोजपुरी में खबर., हिन्दू आतंकवाद


लोकप्रिय छोटे पालतू जानवर. torbie बिल्ली के बच्चे. सौंदर्य - 1080x1920 मुफ्त डाउनलोड के लिए वॉलपेपर\n1080 x 1920 कार्यक्षेत्र; 1080*1920. आसान अपार्टमेंट पालतू जानवर - शराबी अजीब बिल्ली के बच्चे. सबसे अच्छा पालतू जानवरों के एक अपार्टमेंट में है. जुनून.\nटैग: पालतू जानवर · अपार्टमेंट के लिए छोटे पालतू जानवर · torbie बिल्ली के बच्चे · maine coon · नस्ल · शराबी बिल्ली का बच्चा पृष्ठभूमि · बिल्ली के समान भाषा को समझना · अंगीकरण · मेन Coon बिल्लियों · torbie बिल्लियों · बात कर बिल्लियों · torbie बिल्ली · वंडरफुल · लंबे कान के बाल के साथ बिल्लियों · torbie बिल्ली के बच्चे · शराबी बिल्ली पृष्ठभूमि · मूल अमेरिकी · हर्षित · तस्वीरें · 1080 x 1920 · 1080*1920 · 1080x1920 · वॉलपेपर · 1080-1920 · 1080 * 1920 · 1080 - 1920 · 1080/1920


नाक्षत्र समय - विकिपीडिया\n(साइडीरियल टाइम से अनुप्रेषित)\nनाक्षत्र समय चाहे साइडीरियल टाइम (अंगरेजी: Sidereal time) समय के नापे के एक ठो तरीका हवे जेह में पृथ्वी के अपना घूर्णन के कारन आसमान में बहुत दूर मौजूद स्थाई नक्षत्र (तारा) सभ के जगह में होखे वाला बदलाव के आधार पर समय के नापल जाला, न कि सुरुज के आकाश में स्थिति के अनुसार।\nनाक्षत्र समय vs सौर समय; ऊपर बायें: एगो दूरस्थ तारा (छोट लाल निशान) आ सुरुज अपना "कलमिनेशन" पर बाड़ें, यानि लोकल देशांतर रेखा के सीध में बाड़ें। बीच में: तारा अपना कलमिनेशन पर पहुँच गइल बा (एगो औसत नाक्षत्र दिन पूरा हो गइल बा)। दाहिने: कुछ मिनट के बाद सुरुज स्थानीय देशांतर रेखा के सीध में आइल बा आ अब जा के एक सौर दिन पूरा भइल बा।\nजइसे आसमान में सुरुज आ चंद्रमा एक ओर से उगे लें आ दूसरा ओर डूब जालें, ओही तरे तारा सभ भी आसमान में एक ओर से दुसरा ओर जात लउके लें। एकर कारण पृथ्वी के घूर्णन हवे। पृथ्वी के एह गति के इस्तेमाल समय के नापे खातिर कइल जाला। जौना जगह से बेध कइल जाला, यानि कि दूरबीन इत्यादि यंत्र के सहायता से नाप जोख कइल जाला, ओह जगह पर से देखला पर कौनों बहुत दूर मौजूद तारा रात में कौनों एक निश्चित साइडीरियल टाइम पर रोज एकही बराबर ऊंचाई पर आ एकही निश्चित जगह लउके ला। कौनों तारा, आसमान में जौना समय अपने सभसे ऊँच बिंदु पर होला, यानि वेध के जगह के मेरिडियन (दुपहरिया रेखा या देशांतर रेखा) के ठीक सीध में होला, ओह समय के ओह तारा के कलमिनेशन समय कहल जाला; एह तरीका से कौनों तारा के एक कलमिनेशन समय से दुसरा कलमिनेशन समय तक के बीच के समय एक साइडीरियल दिन के बराबर होला।\nनाक्षत्र समय आ सौर समयसंपादन\nउत्तरी आकाश के चित्र, तारा सभ के गति।\nआम घड़ी, सुरुज के हिसाब से समय के नाप करे लीं; दुपहरिया में जब सुरुज सभसे ऊँच जगह पर होला (यानि सुरुज के कलमिनेशन, लोकल टाइम अनुसार ठीक बारह बजे) तब से ले के अगिला दिन फिर एही स्थिति के आवे में लागे वाला समय के 24 घंटा में बाँटल जाला, यानि आम भाषा में कहल जाय त 24 घंटा के समय लागे ला। एकरा बिपरीत कौनों तारा के एक कलमिनेशन से दुसरा कलमिनेशन के बीच लागे वाला समय 23 घंटा, 56 मिनट 4.1 सेकेंड के टाइम लागे ला। यानि एक सौर दिन 24 घंटा के होला जबकि एक नाक्षत्र दिन (साइडीरियल दिन) ओकरा से कुछ छोट होला। अइसन होखे के कारण ई बा कि पृथ्वी सुरुज के चारों ओर चक्कर भी लगावे ले आ एहू गति के परभाव सुरुज के आसमान में स्थिति पर पड़ेला (चित्र में देखल जाय)।\nपृथ्वी के घूर्णन\n↑ National Institute of Standards and Technology [NIST], Time and Frequency Division. "Time and Frequency from A to Z." http://www.nist.gov/pml/div688/grp40/enc-s.cfm\n"https://bh.wikipedia.org/w/index.php?title=नाक्षत्र_समय&oldid=705950" से लिहल गइल\nLast edited on 31 जनवरी 2022, at 07:18\nएह पन्ना पर आखिरी बेर संपादन 31 जनवरी 2022 के 07:18 बजे भइल रहल।


बहुमुखी प्रतिभा के धनी रहले गुरूदत्त – टटका खबर\nबहुमुखी प्रतिभा के धनी रहले गुरूदत्त\nपुण्यतिथि 10 अक्तूबर के अवसर पर\nभारतीय सिनेमा जगत मे गुरूदत्त के एगो अइसन बहुआयामी कलाकार जानल जाला जे फिलिम के निर्माण, निर्देशन, नृत्य निर्देशन, आ अभिनय के अपना प्रतिभा से दर्शकन के आपन दीवाना बना लीहले.\n09 जुलाई 1925 के कर्नाटक के बेगलूर शहर में एगो मध्यम वर्गीय ब्राह्मण परिवार में जनमल गुरूदत्त के असली नाम वसंत कुमार शिवशंकर राव पादुकोण रहुवे. उनकर रूझान बचपने से नृत्य संगीत के ओर रहल. बाबूजी शिवशंकर पादुकोण एगो स्कूल के हेड मास्टर रहले आ महतारी ओही स्कूल में शिक्षिका.\nगुरूदत्त के प्रांरभिक शिक्षा कलकत्ता शहर मे भइल. परिवार के खराब माली हालत का चलते उनका मैट्रिक का बाद आपन पढ़ाई छोड़ देबे पड़ल. संगीत के शौक पूरा करेला ऊ अपना चाचा के मदद से पांच साल ला छात्रवृत्ति हासिल कइले आ अल्मोडा में उदय शंकर इडिया कल्चर सेटर मे दाखिला ले लिहलन जहाँ ऊ उस्ताद उदय शंकर से नृत्य सीखले.\nएह बीच गुरूदत्त के टेलीफोन आपरेटर के काम एगो कारखाना में मिल गइल. उदय शंकर से पांच दाल नृत्य सीखला क बाद गुरूदत्त पुणे के प्रभात स्टूडियो मे तीन साल के अनुबंध पर नृत्य निर्देशक हो गइले. साल 1946 मे गुरूदत्त प्रभात स्टूडियो के फिलिम “हम एक है” के कोरियोग्राफर बन के अपना सिने कैरियर के शुरूआत कइले.\nएह बीच गुरूदत्त के प्रभात स्टूडियो के बनावल कुछ फिलिमन में अभिनयो करे के मौका मिलल. प्रभात स्टूडियो के साथे कइल अनुबंध पूरा भइला पर गुरूदत्त अपना घरे मांटूगा लवटि अइलन. एहीजा ऊ छोट छोट कहानी लिखे लगलन जवना के छापे ला प्रकाशकन लगे भेज देत रहले. एही दौरान ऊ “प्यासा” के कहानी लिखलन जवना पर बाद में फिलिमो बनवले.\nसाल 1951 मे रिलीज देवानंद के फिल्म “बाजी” ले सफलता का बाद गुरूदत्त बतौर निर्देशक आपन पहचान बनावे में कामयाब हो गइले. एह फिलिम के बनावे के दौरान उनुकर झुकाव पार्श्वगायिका गीता राय ओर भइल आ साल 1953 में गुरूदत्त उनुका से शादी कर लिहले.\nसाल 1952 मे अभिनेत्री गीताबाली के बड़ बहिन हरिदर्शन कौर संगे मिलके गुरूदत्त फिल्म निर्माण शुरू कइले बाकिर साल 1953 मे रिलीज फिल्म “बाज” के नाकामयाबी का बाद गुरूदत्त ओह बैनर से अलग हो गइले आ आपन खुद के फिलिम कंपनी आ स्टूडियो बनवले. एही कंपनी से साल 1954 मे ऊ “आर पार” फिलिम बनवले.\n“आरपार” के कामयाबी का बाद ऊ “सी.आई.डी.”, “प्यासा”, “कागज के फूल”, “चौदहवीं का चांद”, आ “साहब बीवी और गुलाम” जइसन अनेके फिलिम बनवले. कई एक फिलिमन के पटकथो लिखलन गुरुदत्त जवना में “बाजी”, ” जाल और बाज” शामिल रहे. एकरा अलावे ऊ “मोहन”, “गर्ल्र्स होस्टल”, आ “संग्राम” जइसन कुछ फिलिमन के सह निर्देशनो कइलन.\nसाल 1953 में रिलीज फिलिम “बाज” से गुरूदत्त अभिनयो कइल शुरू क दिहलन आ एकरा बाद “सुहागन”, “आरपार”, “मिस्टर एंड मिसेज 55”, “प्यासा”, “12ओ क्लाक”, “कागज के फूल”, “चौदहवी का चांद”, “सौतेला भाई”, “साहिब बीवी और गुलाम”, “भरोसा”, “बहूरानी”, “सांझ और सवेरा”, आ “पिकनिक” समेत अनेके फिलिमन में अपना अभिनय के जौहर देखवले.\nसाल 1954 मे रिलीज फिल्म “आरपार” के कामयाबी का बाद गुरूदत्त के गिनिती नीमन निर्देशकन में होखे लागल. एकरा बाद ऊ “प्यासा”, आ “मिस्टर एंड मिसेज 55” जइसन बढ़िया फिलिमो बनवले. साल 1959 मे आपन निर्देशित फिल्म “कागज के फूल” के असफलता का बाद गुरुदत्त फेरू कवनो फिलिम निर्देशित ना करे के फैसला क लिहले.\nमानल जाला कि साल 1962 मे रिलीज फिलिम “साहिब बीबी और गुलाम” हालांकि गुरूदत्ते बनवले रहले बाकिर एक श्रेय फिल्म के कथाकार अबरार अल्वी के दे दिहले,\nसाल 1957 में गुरूदत्त आ गीता दत्त के विवाहित जिनिगी में दरार आ गइल आ दुनु जने अलग अलग रहे लगले. एह टूट के एगो कारण ओह घरी उनकर नाम अभिनेत्री वहीदा रहमान का साथे जोड़ाइलो रहल. गीता राय से जुदाई का बाद गुरूदत्त टूट गइलन आ अपना के शराब के नशा में डूबा दिहले.\n10 अक्तूबर 1964 के ढेरे नींद के गोली खा लिहले का चलते गुरूदत्त एह दुनिया से हमेशा खातिर चल गइले. उनकर मौत आजुओ सिने प्रेमियन ला एगो रहस्ये बनल बा.


Know What happened whenamonk did not bow down to the Shivalinga read an interesting incident Bhojpuri: एगो संन्यासी शिवलिंग के प्रणाम ना कइले त का भइल, पढ़ीं एगो रोचक प्रसंग\nBhojpuri: एगो संन्यासी शिवलिंग के प्रणाम ना कइले त का भइल, पढ़ीं एगो रोचक प्रसंग\nशिवलिंग अनादि आ अनंत ब्रह्म के प्रतीक ह. शिवलिंग निराकार ब्रह्म के भी प्रतीक ह. मुकुंद के मन:स्थिति ओह घरी वैराग्य से एतना भरल रहे कि उनकरा शिवलिंग के प्रणाम करे के इच्छा ना भइल. उनुका लागल कि ईश्वर अपना आत्मा में खोजे के चाहीं. त ऊ बिना प्रणाम कइले मंदिर से बहरा आ गइले और रणबाजपुर के दिशा में चल दिहले.\nLast Updated: April 13, 2021, 12:49 PM IST\nमशहूर किताब “योगी कथामृत” के लेखक परमहंस योगानंद के जीवन के एगो रोचक प्रसंग बहुत कुछ कहेला, समझावेला. अभी योगानंद जी के परमहंस के पदवी ना मिलल रहे. ऊ संन्यास भी ना लेले रहले. उनुकर संन्यास से पहिले के नांव रहे मुकुंद घोष. बाकिर मशहूर योगी श्यामा चरण लाहिड़ी के उन्नत शिष्य स्वामी श्रीयुक्तेश्वर जी के ऊ चेला बनि के उनुका आश्रम में संन्यासी बने के ट्रेनिंग लेत रहले. आश्रम रहे कलकत्ता से कुछुए दूर श्रीरामपुर में जहवां रेलवे स्टेसन भी बा.\nट्रेनिंग का समय उनुका आश्रम के देख-रेख आ आश्रम के कई गो काम करेके परे. कौनो आश्रम में ई जिम्मेदारी, ट्रेनिंग के हिस्सा होला. मुकुंद के लागल कि आश्रम के काम अधिका बा आ उनुका के ध्यान आ ईश्वर भक्ति के पर्याप्त समय नइखे मिल पावत. मन में आइल कि हिमालय में जाके गहिर साधना करेके चाहीं. सोचले कि जाके अपना गुरु से आज्ञा मांगीं. गुरु कहले कि हिमालय में कई गो पहाड़ी लोग रहेले, ओह लोगन के त कौनो ईश्वरानुभूति नइखे भइल. जड़ पहाड़ के बदले कौनो आत्मज्ञानी आदमी से ज्ञान पाव, साधना कर त ईश्वरलाभ होई. बाकिर तबो मुकुंद अपना गुरु से फेर प्रार्थना कइले कि उनुका के हिमालय जाए दिहल जाउ. स्वामी श्रीयुक्तेश्वर जी चुप लगा गइले. एह चुप्पी के मुकुंद स्वीकृति मानि के तारकेश्वर धाम के नजदीक रणबाजपुर चलि दिहले जहवां ओह घरी एगो महान साधक रामगोपाल मजूमदार रहत रहले. रामगोपाल मजूमदार के पता मुकुंद अपना एगो अध्यापक से लेले रहले.\nट्रेन से तारकेश्वर उतरि के मुकुंद ओइजा के सुविख्यात मंदिर में गइले. लोगन के मन में एह मंदिर के प्रति बहुते श्रद्धा भाव रहेला. कारन ई बा कि एह मंदिर में का जाने कतना लोगन के कठिन- कठिन रोग ठीक भइला के चमत्कार भइल बा. आज भी एह मंदिर के अलौकिक घटना वाला मंदिर मानल जाला. मुकुंद घोष के सबसे बड़की चाची के संगे घटल एगो प्रसंग सुनीं, उनहीं के कहल- “हम मंदिर में एक हफ्ता ले बइठल रहनी एकदम उपासे आ तोहरा (मुकुंद के) चाचा (अपना पति) के एगो पुरान रोग से छुटकारा खातिर प्रार्थना करते रहि गइनी. सातवां दिने हमरा हाथ में अपने आप एगो बूटी परगट हो गइल. हम ओह बूटी के काढ़ा बना के तोहरा चाचा के पिया दिहनी. उनुकर रोग तुरंते ठीक हो गइल आ फेर कबो ना भइल.” त मुकुंद ओही चमत्कारी पवित्र मंदिर में गइले.\nओह मंदिर में शिवलिंग के गोल पत्थर (योगी कथामृत में इहे लिखल बा) के अलावा कुछु ना रहे. शिवलिंग अनादि आ अनंत ब्रह्म के प्रतीक ह. शिवलिंग निराकार ब्रह्म के भी प्रतीक ह. मुकुंद के मन:स्थिति ओह घरी वैराग्य से एतना भरल रहे कि उनकरा शिवलिंग के प्रणाम करे के इच्छा ना भइल. उनुका लागल कि ईश्वर अपना आत्मा में खोजे के चाहीं. त ऊ बिना प्रणाम कइले मंदिर से बहरा आ गइले और रणबाजपुर के दिशा में चल दिहले. रास्ता में एगो आदमी मिलल तो ओकरा से रणबाजपुर के रास्ता पुछले. बहुत सोचला का बाद ऊ कहलसि कि आगे एगो चौराहा आई, ओइजा से दहिने मुड़ि जइह आ चलत चलि जइह. रणबाजपुर पहुंचि जइब.\nओह आदमी के बतवला के मुताबिक मुकुंद एगो नहर के किनारे- किनारे चलत गइले. चलत- चलत अन्हार हो गइल. जुगुनू चमके लगले सन आ सियार- हुआं- हुआं बोले लगले सन. चंद्रमा के प्रकाश एतना मद्धिम रहे कि ठीक से रस्तो ना लउके. दू घंटा ले ऊ ठोकर खात चलते रहि गइले. एगो गांव का नजदीक पहुंचले त एगो किसान मिलले. मुकुंद रामगोपाल मजूमदार के बारे में पुछले. किसान कहले कि एह नांव के कौनो आदमी हमरा गांव में ना रहेला. तूं झूठ बोलतार आ तूं जासूस हउव. ओकर पालिटिकल शंका दूर करे खातिर मुकुंद कारुणिक ढंग से आपन उद्देश्य बतवले. तब जाके ऊ किसान कहले कि रणबाजपुर त एइजा से काफी दूर बा. चौराहा से तोहरा बाएं मुड़े के चाहीं, तूं दाएं मुड़ि गइल बाड़. उल्टा दिसा में आ गइल बाड़. मुकुंद सोचे लगले कि जौन आदमी रास्ता बतवले रहे, ऊ त अनभिज्ञ पथिक खातिर अभिशाप बा, बलाय बा. ऊ किसान उनुका के मोटा चावल के भात, मसूर के दाल आ आलू- कच्चा केला के तरकारी खियवले. भोजन बहुते स्वादिष्ट रहे. मुकुंद खातिर किसान एगो छोट झोंपड़ी में सूते के बेवस्था क दिहले. दूर कहीं कीर्तन होत रहे. मृदंग आ करताल के आवाज आवत रहे. मुकुंद मन में एकांतवासी रामगोपाल मजूमदार के लगे पहुंचे के प्रार्थना करे लगले. उनुका नींदे ना लागल.\nसबेरे सूर्योदय होते ऊ रणबाजपुर खातिर चल दिहले. काटल धान के ठूंठ आ खेत के ढेला से बचत- बचावत चले लगले. जेकरा से रणबाजपुर के ठेकाना पूछसु ऊ कहे कि बस एक कोस (दू मील) बा रणबाजपुर. चलत- चलत छव घंटा बीत गइल. मुकुंद के लागल कि रणबाजपुर हमेसा खातिर एक कोस दूरे रही का? आखिर कहां बा रणबाजपुर? आसमान से दुपहरिया के सूर्य भगवान जइसे आगि बरसावत रहले. मुकुंद खेते- खेत चलल चलि जात रहले. तलहीं मुकुंद देखले कि एगो आदमी उनुका ओर चलल आवता. ओकरा से रणबाजपुर का बारे में ना पुछले कि का जाने ऊहो कहि देउ कि – एक कोस दूर बा. ऊ अदिमिया मुकुंद का लगे आके रुकि गइल. नाट कद, दुबर- पातर शरीर बाकिर ओकर आंखि करिया आ हृदयवेधी रहे. माने आंखि अइसन कि जइसे सामने वाला का भीतर तक देखत होखे. आंख के अलावा ओह आदमी के व्यक्तित्व तनिको प्रभावशाली ना रहे. तले ऊ कहलसि- “हम त रणबाजपुर से जाए वाला रहनी हं. बाकिर तोहार उद्देश्य नीमन रहल ह, एही तोहार प्रतीक्षा क लिहनी हं.” फेर कहलसि- तूं बिना सूचना दिहले हमरा किहां चलि आइल बाड़, चतुराई देखावतार? जे तोहरा के हमार पता देले बा, ऊहो अनाधिकार काम कइले बा.\nमुकुंद देखले कि अइसन सिद्ध पुरुष के आपन परिचय दिहल बेकारे बा. ई त पहिलहीं से सब जानतारे. अचानके ऊ आदमी पुछलसि- “अच्छा बताव त, तोहरा बिचार से भगवान कहां बाड़े?” मुकुंद व्याकुल होके कहले- “काहें? भगवान हमरा भीतर बाड़े आ सब जगह बाडे. सर्वव्यापी बाड़े.”\nऊ आदमी कहलस- “सर्वव्यापी, हं.” दबल हंसी हंसि के कहलस- “तब काहें, युवक महोदय, तूं काल तारकेश्वर मंदिर में प्रस्तर- प्रतीक में विद्यमान ब्रह्म के आगे आपन सिर ना झुकउव? तोहरा अभिमान के कारने तोहरा के ई दंड मिलल ह आ ऊ पथिक दाएं-बाएं के सूक्ष्म भेद के चिंता ना कके, तोहरा के गलत दिशा में भेज दिहुए. आजुओ तोहरा बहुत मुसीबत झेले के परल ह. ” मुकुंद एह बात से विस्मय विभोर हो गइले कि उनुका सामने खड़ा एगो अति साधारण आदमी के भीतर एतना सर्वव्यापी दृष्टि लुकाइल बा. ऊहे आदमी रहले महान साधक रामगोपाल मजूमदार.\nरामगोपाल जी कहले- “भक्त में ई सोचे के प्रवृत्ति होला कि ऊ जौन मार्ग अपनवले बा, ऊहे ईश्वर प्राप्ति के एकमात्र मार्ग बा. योग जौना से ईश्वर मिल जाले, निश्चिते सर्वोच्च मार्ग ह, जइसन कि लाहिड़ी महाशय (महान गुरु- श्यामा चरण लाहिड़ी महाशय) कहले बाड़े. अपना भीतर ईश्वर के प्राप्ति हो गइला पर हमनी के जल्दिए बाहरो ओकर अनुभूति करे लागेनी जा. तारकेश्वर आ अन्य जगहन के पवित्र मंदिर के प्रति लोगन के श्रद्धा बिल्कुले सही बा काहें से ई कुल स्थान आध्यात्मिक शक्ति के केंद्र हउवन स.”\nरामगोपाल मजूमदार आगे कहले- “छोटका योगी. हम देखतानी कि तूं अपना गुरु से दूर भागतार. उनका लगे ऊ कुल चीज बा, जौना के तहरा जरूरत बा, उनुका लगे वापस लौटि जा. पहाड़ तोहार गुरु ना बन सकेले सन.” ईहे बात त दू दिन पहिले मुकुंद के गुरु स्वामी श्रीयुक्तेश्वर जी कहले रहले. रामगोपाल जी कहले- “सिद्ध लोग खाली पहाड़े पर रहसु अइसन कौनो विधि के विधान नइखे. भारत आ तिब्बत के हिमालय शिखरन के संत लोगन पर एकाधिकार नइखे. जेकरा के अपना भीतर पावे के कष्ट ना कइल जाउ, ओकरा के शरीर कहीं दोसरा जगह ले जाके पावल ना जा सकेला.”\nफेर रामगोपाल जी एगो महत्वपूर्ण बात कहले- “तूं अपना घर में एगो छोट कमरा के व्यवस्था क सकेल, जौना के दरवाजा बंद कके तूं एकांत में रहि सक?”\nमुकुंद कहले- “जी हं.”\nरामगोपाल जी कहले- “त ऊहे तोहार गुफा ह. ऊहे तोहार पावन पहाड़ ह. ओइजे तूं ईश्वर के पा सकेल.”\nरात भर रहि के मुकुंद माने परमहंस योगानंद वापस जब तारकेश्वर धाम लौटले त मंदिर में जाके शिवलिंग के परम श्रद्धा से प्रणाम कायिले. उनुका लागल कि शिवलिंग गोलाकार वृत्त में चारो दिशा में अनंत तक फैलल बा. ओकरा बाद ऊ अपना गुरु स्वामी श्रीयुक्तेश्वर जी का पासे लौटि अइले. आ संन्यास के ट्रेनिंग पूरा कके अतना प्रसिद्ध भइले कि आजु उनुका के पूरा दुनिया जानता. कुछ बरिस बादे ऊ भारत में- “योगदा सत्संग सोसाइटी ऑफ इंडिया” आ अमेरिका में “सेल्फ रियलाइजेशन फेलोशिप” नामक संस्था के स्थापना कइले.


हिंदी मीडियम (फिलिम) - विकिपीडिया\nहिंदी मीडियम (फिलिम)\nहिंदी मीडियम एक ठो भारतीय हिंदी फिलिम बाटे जवना के लेखक जीनत लखानी आ डाइरेक्टर साकेत चौधरी बा लोग। फिलिम में मुख्य भूमिका में इरफ़ान खान आ सबा क़मर बा लोग। ई फिलिम, एक ठो मलयालम फिलिम के रीमेक हवे जवन कि खुद एगो बंगाली फिलिम के रीमेक रहल।\n19 मई 2017 (2017-05-19)\nअनु॰ ₹3.90 करोड़\nफिलिम पहिले 12 मई 2017 के रिलीज होखे वाली रहल बाकी कुछ कारन से 19 मई 2017 के रिलीज भइल।\n2 एक्टर कलाकार\nफिलिम के कहानी एक ठो आम परिवार के ऊपर बा जेह में लड़िकन के महतारी-बाप लोग मेट्रो-शहर में बढ़ियाँ इस्कूल में दाखिला करवावे खातिर परेशान बा। ई ओह लोग खातिर आँख खोले वाला बा जे लोग सोचे ला कि अंगरेजी भाषा में हर चीज में सफलता के चाभी छिपल बा।\nसमाज के अन्य पहलू भी देखावल गइल बा जहाँ गरीब आदमी आ ओकर बाल-बच्चा लोग अपने में मगन बा आ एक दुसरे के साथ सुख-दुःख साझा क के एक दुसरा के ख्याल रखत बा जबकि धनी परिवार के लड़िकन के खाली इहे सिखावल जाला कि ई बिचार गरीब लोग के साथ सहानुभूति देखावे ले सीमित बा।\nफिलिम एह संदेस के साथ ख़त्म होले कि पढ़ाई आ शिक्षा के मूल मकसद बढ़ियाँ ब्यक्ति के निर्माण कइल हवे।\nविजय कुमार डोगरा\nदेवांश शर्मा (स्पेशल अपीयरेंस)\n19 मई 2017 के ई फिलिम पूरा दुनिया में रिलीज भइल।हिंदी मीडियम के गुजरात में 'टैक्स फ्री' कइल गइल आ साथे-साथ महाराष्ट्र में भी।\nनंदिता रॉय आ शिबोप्रसाद मुखर्जी के 2014 में रिलीज भइल बंगाली फिलिम रामधनु के साथ एह फिलिम के बहुत समानता बाटे।\nसचिन जिगर के साउंडट्रैक एल्बम\nसचिन जिगर के समयरेखा\n(2017)मेरी प्यारी बिंदू2017 हिंदी मीडियम\nहिंदी मीडियम से सिंगल गाना सभ\nReleased: 20 अप्रैल 2017\nफिलिम क संगीत सचिन-जिगर द्वारा दिहल गइल बा आ गीत लिखे के काम प्रिया सरैया आ कुमार के बा। अमर मोहिले एह में बैकग्राउंड स्कोर दिहले बाने। पूरा म्यूजिक के रिलीज 21 अप्रैल 2017 के भइल। पूरा फिलिम में पाँच गो गाना बाड़ें। The music rights are acquired by T-Series.\nगाना के बोल\n1. "सुइट सुइट" गुरु रंधावा, अर्जुन गुरु रंधावा, रजत नागपाल गुरु रंधावा, अर्जुन 3:10\n2. "हूर" प्रिया सरैया सचिन-जिगर आतिफ़ असलम 3:57\n3. "ओह हो हो हो" सुखबीर, एक्का सचिन-जिगर सुखबीर, एक्का 4:04\n4. "एक जिंदड़ी" कुमार सचिन-जिगर तनिष्का सांघवी 4:31\n5. "फकीरी" परंपरागत नीरज आर्या' के कबीर कैफे नीरज आर्या 5:39\nकुल समय: 21:21\n2017 के बॉलीवुड फिलिम सभ के लिस्ट\n↑ 1.0 1.1 http://www.bollywoodhungama.com/movie/hindi-medium\n↑ "Hindi Medium". British Board of Film Classification. पहुँचतिथी 12 May 2017.\n↑ "Bengali film remakes makeacomeback on national screens"\n↑ "First Look: Irrfan Khan and Pakistani beauty Saba Qamar in ‘Hindi Medium’"\n↑ "Hindi Medium Trailer: Irrfan and Saba Qamar take you foraride; showcaseabattle between Hindi and English". www.pinkvilla.com. पहुँचतिथी 2017-04-08.\n↑ 8.0 8.1 "Official Trailer: Hindi Medium | Irrfan Khan | Saba Qamar & Deepak Dobriyal | In Cinemas 12th May". T-Series.6April 2017. पहुँचतिथी 8 April 2017 – वाया YouTube.\n↑ "Box office jigsaw: It's Irrfan's 'Hindi Medium' vs Arjun Kapoor's 'Half Girlfriend' now". mid-day.com.3May 2017. पहुँचतिथी3May 2017.\n↑ "Irrfan Khan's Hindi Medium goes tax free in Maharashtra and Gujarat".\n↑ Irrfan Khan’s Hindi Medium made tax-free in Maharashtra\n↑ "Hindi Medium Movie Full Album (Audio Jukebox)". T-Series. पहुँचतिथी 21 April 2017 – वाया YouTube.\n↑ "Hindi Medium (Original Motion Picture Soundtrack)". Sachin–Jigar. पहुँचतिथी 21 April 2017 – वाया iTunes.\nहिंदी मीडियम - इंटरनेट मूवी डेटाबेस पर।\nई लेख एगो फिलिम के बारे में एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=हिंदी_मीडियम_(फिलिम)&oldid=557302" से लिहल गइल\nLast edited on 28 मार्च 2018, at 19:04\nएह पन्ना पर आखिरी बेर संपादन 28 मार्च 2018 के 19:04 बजे भइल रहल।


केम छो ट्रम्प के सियासी मायने! – Samachar Agency\nकेम छो ट्रम्प के सियासी मायने!\nऑन लाईन खाने की ओर तेजी से बढ़ता रूझान!


अक्षरा सिंह | Anjoria's Weblog\nकलाकार में प्रकाशित किया गया | Tagged अक्षरा सिंह\t| Leaveareply\nबिहारी बाला अक्षरा सिंह भोजपुरी फिल्म ‘एक बिहारी सौ पर भारी’ में दिलफेंक मुन्नी के भूमिका में नज़र अइहें. एह किरदार खातिर अक्षरा सिंह निकहा तइयारी कइले बाड़ी. निर्माता रवि शर्मा आ निर्देशक जगदीश शर्मा के बहुचर्चित फिल्म ‘एक बिहारी सौ पर भारी’ में अक्षरा सिंह पहिला बेर दिनेशल लाल यादव ‘निरहुआ’ संगे नजर अइहें. ‘सत्यमेव जयते’ से शुरूआत करत अक्षरा ‘सौगंध गंगा मईया के’, ‘कालिया’, ‘बजरंग’, ‘बिगुल’, आ ‘बांके बिहारी’ में अपना शानदार किरदारन से सभकर दिल जीत लीहें.\nआजु हर बड़का बैनर के फिलिमन में बतौर नायिका काम करत बिहारी बाला अक्षरा सिंह के भोजपुरी वर्ल्ड खूब रास आइल बा.


How Kalpnath Rai became too close person of Indira Gandhi know inside story Bhojpuri: कल्पनाथ राय अचानक कइसे बनलन इंदिरा गांधी क दुलरुआ, पढ़य अंदर क कहानी\nकल्पनाथ राय कांग्रेस में शामिल भइले के साथ ही इंदिरा गांधी क दुलरुआ बनि गइलन. तीन बार लगातार राज्यसभा क सदस्यता एह बाती क प्रमाण हौ. बड़े-बड़े नेतन के कांग्रेस में एतना सम्मान नाहीं मिलल. कल्पनाथ क पार्टी में अइसन दबदबा देखि के कांग्रेस के बाकी नेतन के अचरज होय कि एक नया आदमी पार्टी में आइके एतना रसूख कइसे बनाइ लेहलस.\nLast Updated: April 20, 2021, 7:40 PM IST\nकल्पनाथ राय पूर्वांचल में कांग्रेस क एक कद्दावर नेता रहलन. मउ जिला क घोसी संसदीय क्षेत्र कल्पनाथ क गढ़ रहल. घोसी से ओन्हय केव भी हराइ नाहीं पइलस. कल्पनाथ राय इहां से कांग्रेस के टिकट पर चुनाव लड़लन, निर्दलीय लड़लन, जेल में रहि के भी लड़लन, लेकिन घोसी क उ हमेशा सरताज रहलन. हलांकि कल्पनाथ के मरले के बाद घोसी में ओनकर विरासत बिखरि गइल. कल्पनाथ घोसी से अपने काम के दम पर जीतत रहलन. पूर्वांचल में घोसी क जेतना विकास कल्पनाथ कइलन, इलाके में केव भी नेता अपने क्षेत्र क एतना विकास नाहीं कइ पउलस. कल्पनाथ राय क छवि विकास पुरुष क रहल अउर क्षेत्र क जनता ओनके कामकाज क मुरीद रहल.\nकल्पनाथ राय कांग्रेस में शामिल भइले के साथ ही इंदिरा गांधी क दुलरुआ बनि गइलन. तीन बार लगातार राज्यसभा क सदस्यता एह बाती क प्रमाण हौ. बड़े-बड़े नेतन के कांग्रेस में एतना सम्मान नाहीं मिलल. कल्पनाथ क पार्टी में अइसन दबदबा देखि के कांग्रेस के बाकी नेतन के अचरज होय कि एक नया आदमी पार्टी में आइके एतना रसूख कइसे बनाइ लेहलस. लेकिन इ त अंदर क बात रहल. कवनो भी पार्टी में प्रगति ओही क होला, जे पार्टी हाईकमान क भरोसा जीति लेय. कल्पनाथ अब इंदिरा गांधी क भरोसा कइसे जीतलन, एकरे पीछे एक अंदर क कहानी हौ. इ कहानी कल्पनाथ अउर कांग्रेस के अंदर से छनि के आइल हौ सूत्रन के माध्यम से. इ कहानी केतनी सही, केतनी गलत हौ, हम नाहीं कहि सकित, लेकिन जवने तरीके से कांग्रेस में कल्पनाथ क अचानक कद बढ़ल, ओह हिसाब से कहानी सही लगयला.\nबहरहाल, अब कहानी पर. कल्पनाथ राय कांग्रेस में जाए से पहिले राजनारायण क चेला रहलन. कल्पनाथ जब गोरखपुर विश्वविद्यालय में पढ़त रहलन, तबय राजनारायण ओन्हय समाजवादी युवजन सभा क उत्तर प्रदेश क महासचिव बनाइ देहले रहलन. कल्पनाथ भी राजनारायण के नक्शेकदम पर चलय अउर जवाहरलाल नेहरू, इंदिरा गांधी के नीति क तीखी आलोचना करय. छात्र राजनीति के दौरान गोरखपुर विश्वविद्यालय में 1967 क गोलीकांड कल्पनाथ के नेहरू विरोध क नतीजा रहल. गोलीकांड में राय क एक मित्र मारल गयल रहल, जवने क प्रतिमा आज भी विश्वविद्यालय में मौजूद हौ. विरोध के राजनीति के दौरान कल्पनाथ काफी लोकप्रिय होइ गयल रहलन अउर एही दौरान कांग्रेस क कद््दावर नेता हेमवती नंदन बहुगुणा से ओनकर परिचय भयल. कांग्रेस ओह समय अंदरूनी कलह से जूझत रहल अउर पार्टी दुइ फाड़ होइ गइल रहल. नेतन क एक गुट के. कामराज के साथे रहल अउर दूसरका गुट इंदिरा गांधी के साथे. हेमवतीनंदन बहुगुणा इंदिरा गांधी के नेतृत्व वाले भारतीय राष्ट्रीय कांग्रेस (आई) के साथे रहलन.\nइंदिरा गांधी पार्टी के मजबूत करय में जुटल रहलिन अउर एही बदे उ बहुगुणा के नवंबर 1973 में उत्तर प्रदेश क मुख्यमंत्री (नवंबर 1973 से नवंबर 1975) बनाइ के भेजलिन. बहुगुणा ओह समय केंद्र सरकार में सूचना मंत्री रहलन. इलाहाबाद बहुगुणा क गढ़ रहल अउर हिंदी पट्टी में ओनकर मजबूत पकड़ रहल. कुछ ही महीना में उत्तर प्रदेश में विधानसभा चुनाव होवय के रहल, अउर बहुगुणा के कपारे पर पार्टी के जीतावय क जिम्मेदारी रहल. ओन्हय कल्पनाथ जइसन तेज-तर्रार नेतन क जरूरत रहल. बहुगुणा कल्पनाथ के ओरी चारा फेकलन अउर कल्पनाथ चारा लपकि लेहलन.\nकल्पनाथ राजनीति में राजनारायण के नाते जरूर आयल रहलन, लेकिन ओन्हय दरअसल चारा क ही तलाश रहल. राजनारायण की नाईं फकीरी ओन्हय पसंद नाहीं रहल. लेकिन सोशलिस्ट पार्टी मुराद पूरा होवय क उम्मीद ओन्हय नाहीं देखात रहल. एक दिना उ राजनारायण से संकुचात क धीरे से कहलन कि नेताजी बहुगुणा जी कांग्रेस में बोलावत हयन, आप क का राय हौ. राजनारायण उखड़ि गइलन अउर कहलन कि तै अबहिअय बहुगुणवा के पास चलि जो. जो बहुगुणवा क मलाई चाट, हमरे सामने आज के बाद से मत देखाए. कल्पनाथ सिर झुकइले चुपचाप उहां से निकलि गइलन अउर फिर दोबारा राजनारायण के सामने नाहीं गइलन. कल्पनाथ 1974 में कांग्रेस में शामिल होइ गइलन.\nमार्च 1974 में उप्र विधानसभा चुनाव में बहुगुणा के नेतृत्व में कांग्रेस पूर्ण बहुमत से वापसी कइलस. लेकिन कल्पनाथ राय से जवन वादा कयल गयल रहल, उ पूरा नाहीं भयल. हाईकमान तक कल्पनाथ क पहुंच रहल नाहीं, अउर बहुगुणा ओन्हय टरकावत रहलन. कल्पनाथ के लगय लगल कि ओनके साथ धोखा होइ गयल. उ बहुगुणा से फाइनल बात करय क समय लेहलन, अउर बहुगुणा ओन्हय एक दिना रात के खाना पर बोलउलन. बहुगुणा पहाड़ी बाभन रहलन, जवने के नाते खाए-पीए क शौकीन रहलन. दूनो नेतन के बीच खाए से जादा पीअय क दौर चलल अउर लंबी बातचीत भइल. बहुगुणा जब पी के मस्त भइलन तब उ नशा के हालत में कल्पनाथ राय के सामने आपन उ कुल योजना उगिल देहलन, जवन उ इंदिरा गांधी के खिलाफ बनावत रहलन. भारतीय राजनीति क नटवरलाल कहय जाए वाला बहुगुणा अपने मास्टर क ही कुर्सी पलटय क योजना बनावत रहलन. उ कल्पनाथ राय से कहलन कि बस थोड़ा अउर इंतजार कइ ल, ओकरे बाद उप्र का, पूरे देश क सत्ता अपने हाथे में रही, जवन कहबा तवन बनाइ देब.\nदेश के सबसे बड़े राज्य उत्तर प्रदेश में विधानसभा चुनाव में भारी जीत से बहुगुणा क मनोबल बढ़ल रहल अउर चारों ओर ओनकर चर्चा होत रहल. एही बीच ब्लिट्ज क संपादक आर.के. करंजिया एक सभा में कहि देहलन कि बहुगुणा में देश क प्रधानमंत्री बनय क पूरा गुण हौ. इंदिरा गांधी इ कुल सुनय जरूर लेकिन बहुगुणा पर ओनकर एतना भरोसा रहल कि उ सपने भी नाहीं सोचि सकत रहलिन कि उ ओनके खिलाफ अइसन कुछ कइ सकयलन. इ उहय दौर रहल, जब इंदिरा गांधी रायबरेली से अपने निर्वाचन (1971) के खिलाफ इलाहाबाद उच्च न्यायालय में राजनारायण से मुकदमा क सामना करत रहलिन.\nलेकिन कहल गयल हौ कि राजनीति में जब बेटवा अपने बाप क नाहीं होत त बहुगुणा इंदिरा क कइसे होतन? अउर कल्पनाथ राजनारायण अउर बहुगुणा क कइसे होतन? बहुगुणा क प्लान सुनि के कल्पनाथ के पसीना टपकय लगल. नशा काफूर होइ गयल, खोपड़ी काम करय लगल. कल्पनाथ कवनो बहाने से महफिल से उठि गइलन अउर तत्काल उहां से निकलि गइलन. जवने मौका क तलाश रहल, उ मौका ओनके हाथे में आइ गयल रहल. इ मौका उ कवनों भी हाल में जाए नाही देवय चाहत रहलन. उ रातय के जहाज पकडलऩ अउर दिल्ली पहुंचि गइलन. सबेर होतय इंदिरा गांधी क दरवाजा खटखटाइ देहलन.\nकल्पनाथ सोशलिस्ट पार्टी से कांग्रेस में शामिल भले ही भयल रहलन, लेकिन ओह समय एतना बड़ा नेता नाहीं रहलन कि प्रधानमंत्री इंदिरा गांधी बिना अपाॅइंटमेंट क ओनसे मिलि लेतिन. लेकिन कल्पनाथ के पास इंदिरा गांधी बदे जवन सूचना रहल, उ ओनकर सबसे बड़ी ताकत रहल अउर उ ताकत ओनके चेहरा पर संकल्प बनि के तैरत रहल. इंदिरा गांधी के मुलाजिमन से उ विनती कइलन कि कवनों भी हालत में माताजी से मुलाकात कराइ द नाहीं त अनर्थ होइ जाई. समय बहुत कम हौ अउर माताजी पर बहुत बड़ा संकट आइ गयल हौ. ओन्हय सूचना देब बहुत जरूरी हौ. कल्पनाथ क बात सुनि के अउर ओनकर हालत देखि के इंदिरा क मुलाजिम लोग एक बार सोचलन कि इ आदमी पागल हौ. लेकिन बार-बार आग्रह कइले के बाद उ सब भी परेशान होइ गइलन अउर अंत में संदेशा प्रधानमंत्री के पास पहुंचावल गयल.\nइंदिरा गांधी भी इ संदेशा सुनिके परेशान होइ गइलिन अउर कल्पनाथ के मुलाकात बदे अंदर बोलउलिन. कल्पनाथ राय इंदिरा गांधी क बहुगुणा क पूरा प्लान बताइ देहलन. कल्पनाथ क बात सुनि के इंदिरा शुरू में सोचलिन कि इ आदमी चमचागिरी करय आयल हौ, अउर बहुगुणा जइसन भरोसेमंद नेता के खिलाफ गलत बयानी करत हौ. इंदिरा कल्पनाथ के काफी खरी-खोटी सुनउलिन. कल्पनाथ हाथ जोड़ि के कहलन कि माताजी हमय एही ठिअन बंद कराइ देय अउर एकर जांच कराइ लेय, अगर हमार बात सही न निकलय त हम फांसी चढ़य बदे तइयार हई.\nअब इंदिरा गांधी के भी सुबहा होवय लगल. लेकिन उ कल्पनाथ से कहलिन कि अगर बात गलत निकलल तब तोहार खैर नाहीं. इंदिरा तत्काल अंदरूरी जांच क व्यवस्था कइलिन अउर केहूं के काने भनक तक नाहीं लगल. जांव में कल्पनाथ क पूरी बात सही निकलल. एकरे बाद बहुगुणा अचानक दिल्ली तलब कइ गइलन अउर केंद्र सरकार में ओनकर जरूरत बताइ के 29 नवंबर, 1975 के ओनसे इस्तीफा लेइ लेहल गयल. लेकिन ओन्हय जब वापस केंद्रीय सूचना मंत्री नियुक्ति कयल गयल तब उ समझि गइलन कि ओनके साथ खेल होइ गयल हौ अउर अब पार्टी में ओनकर दाना-पानी उठि गयल हौ. उत्तर प्रदेश क कमान उत्तराखंड क ही एक दूसर बाभन नेता नारायणदत्त तिवारी के सौंपि देहल गयल. कुछ समय बाद बहुगुणा के सूचना मंत्री पद से भी हटाइ देहल गयल अउर एकरे बाद बहुगुणा 1977 में कांग्रेस से भी इस्तीफा देइ देहलन. बहुगुणा अब जगजीवन राम अउर नंदिनी सतपथी के साथ मिलि के कांग्रेस फार डेमोक्रेसी नामक पार्टी क गठन कइलन अउर पार्टी क महासचिव बनलन. सार्वजनिक तौर पर हलांकि बहुगुणा कांग्रेस छोड़य क दूसर कारण बतइले रहलन. लेकिन सच्चाई त इहय रहल कि बहुगुणा इंदिरा के नजर से गिरि गयल रहलन, जवने के नाते उ ओन्हय कांग्रेस से दूधे के मक्खी की नाईं निकालि के फेंकि देहले रहलिन.\nदूसरे तरफ इंदिरा के नाकी में दम करय वाले राजनारायण क चेला कल्पनाथ राय इंदिरा के आंखी क तारा बनि गइलन. लगातार तीन बार राज्यसभा क सदस्यता एकर प्रमाण हौ. राजनीतिक गलियारा में इ बात हर कोई के पता हौ कि जबतक इंदिरा गांधी जिंदा रहलिन कल्पनाथ बदे ओनकर दरवाजा 24 घंटा खुलल रहय. कल्पनाथ राय 1974 में ही कांग्रेस संसदीय दल के कार्यकारी समिति क सदस्य बनि गइलन अउर राज्यसभा क सदस्य भी. कल्पनाथ 1980 में प्रमोट कइके पार्टी क महासचिव बनाइ देहल गइलन अउर दुबारा राज्यसभा क सदस्य भी. इंदिरा गांधी 1982 में कल्पनाथ के अपने मंत्रिमंडल में शामिल कइलिन. ओन्हय संसदीय मामले अउर उद्योग विभाग क उपमंत्री बनउलिन. पार्टी ओन्हय 1986 में तीसरी बार राज्यसभा में भेजलस. 1989 में ओन्हय घोसी से लोकसभा क टिकट मिलल, जहां से उ जीत हासिल कइलन. घोसी से उ लगातार चार बार सांसद रहलन. राजीव गांधी अउर पी.वी. नरसिम्हा राव कलपनाथ के अपने सरकार में शामिल कइलन. भ्रष्टाचार क कई आरोप भी लगल, लेकिन कल्पनाथ हर मामले में बेदाग बरी होइ गइलन. राजनीति में 58 साल क उमर जवानी मानल जाला अउर एह हिसाब से कल्पनाथ अपने जवानी में ही छह अगस्त, 1999 के इ दुनिया छोड़ि के चलि गइलन. (लेखक सरोज कुमार वरिष्ठ पत्रकार हैं. यह उनके निजी विचार हैं.)


ना खुदा ही मिला ना बिसाले सनम – बतंगड़ 66 – Anjoria\nDecember 25, 2017 Editor बतकुच्चन, सतमेझरा 0\nकेन्द्र के केबिनेट त तिलाक का खिलाफ बने वाला तलाक के मंजूरी दे दिहलसि बाकिर ई कानून मुसलमाने प लागू होखे वाला बा. अपना के हिन्दू कहे बतावे वाला जनेऊधारी बरहमन लोग के दिहल तिलाक का खिलाफ एह कानून के इस्तेमाल ना हो पाई आ ई जान सुन के जनेऊधारी बरहमन के गोल के राहत मिल गइल बा. अबकी का गुजरात चुनाव में जवना तरह से मुस्लिम जमात के तिलाक द् दीहल गइल ओह तरह के अनेत कबो ना भइल रहुवे. गुजरात के गोथरा का बाद भड़कल बरीस 2002 का दंगा का बाद से अबहीं हाल ले ओह दंगा के चरचा करि करि के मुसलमान भोट बिटोरे वाली कांग्रेस अबकी अपना के जनेऊधारी बरहमन घोषित क दिहलसि आ गलतिओ से मुसलमानन के कवनो चरचा ना कइलसि. हमरा लागल बा कि एहू तरह के तिलाक का खिलाफ कवनो कानून होखे के चाहीं. आखिर अब मुसलमानी भोट बैंक के का होखी. ऊ अब केकर मुँह देखी. सेकुलर गोल अगर एह तरह से मुँह फेरे लागी त दीन ईमान कइसे बाची.\nसाथही इहो सोचे वाली बाति बा कि केहू अपना के एगो खास जाति के कइसे बता सकेला अगर ओकर बाप महतारी दोसरा जाति भा मजहब के हवे. बबुआ के जनेऊधारी बरहमन बतावे वाला लोग के एह बारे में बतावे के चाहीं कि दोसरा जाति धरम के बाप महतारी के जामल बबुआ के जाति कवना परम्परा से बदलल जा सकेला. मानत बानी कि अपना के हिन्दू कहे बतावे खातिर कवनो कर्मकाण्ड के जरुरत ना होखे. रउरा अपना के हिन्दू कहल बानी त रउआ हिन्दू हईं. बाकिर अपना के कवनो खास जाति के बतावल रउरा बस में नइखे. एकर फैसला सामाजिक परम्परे से तय कइल जा सकेला आ ऊ एकर इजाजत ने देव कि बबुआ के जनेऊधारी बरहमन बतावल जा सके. आ शायद एही चलते बबुआ के हाल ई हो गइल कि – ना खुदा ही मिला ना बिसाले सनम, ना इधर के रहे ना उधर के रहे.\nगुजरात के चुनाव पर अतना जोरदार आ धारदार चरचा चलल कि सगरी दुनिया के धेयान एही प लागल बा. लोग के बतावे के पड़त बा कि हिमाचलो प्रदेश में भोट करावल गइल बा आ काल्हुए ओकरो फैसला आवे वाला बा. एह चुनाव में कांग्रेस के माथ अइसन चकराइल बा कि ओकरा बुझात नइखे कि कवन किनारा ध के चले. एक बेर ओकरा ईवीएम में धाँधली नजर आवल बा त तुरते इहो दावा कर देत बिया कि जीत ओकरे होखे वाला बा. भई लोग पहिले ई त तय क ल लोग कि ईवीएम से छेड़छाड़ होखे के अनेसा प जोर देबे के बा कि चुनाव जीते के दावा प. अलग बाति बा कि अब महज कुछ घंटा के मामला रहु गइल बा कि नाई नाई बाल कितने ? हुजूर तुरते गिन के बतावत बानी ! गुजरात आ हिमाचल में केहू जीतो एक बाति त तय बा कि सेकूलर गिरोह अबकी का चुनाव में मुसलमानन के खुदा भरोसे छोड़ दिहले बावे. अब बस दीदियो जइसन लोग के भरोसा रहि गइल बा. मोदी के डर अइसन घेर लिहले बावे कि तीन तिलाक जइसन मुद्दो प अबहीं ले सेकूलर गिरोहन के चिल्ल पों सामने नइखे आवत सभे चुप्पी सधले बा. एक सरह से ई खुशी के बाति होखे के चाहीं कि अब राजनीति जाति मजहब से ऊपर उठ गइल बा आ देश हित का बाति प राजनीति के चरचा होखे लागल बा. देश हित का खिलाफ चले वाला लोग देश का दुश्मनन से लुका छिपा के भेंट-घाट करत बा. आ – खैर खून खाँसी खुशी बैर प्रीति मधुपान, रहिमन दाबे ना दबे जाने सकल जहान – हो गइला का बाद ओकरा बुझात नइखे कि आपन चेहरा के दाग कइसे लुकावे.\nआजु के बात एहिजे रोकत बानी. अगिला बेर देखल जाई कि बिना यज्ञोपवीत संस्कार करवले अपना के जनेऊधारी बरहमन बतावे वाला के चालबाजी काम आइल कि ना. अबहीं त उनुका ताजपोशी के जश्न मनावे में डूबल बाड़ें उनुकर पीडी सभ. फेर पता ना कब मौका मिले जश्न मनावे के.\n(कोलकाता के हिन्दी दैनिक समज्ञा में पिछला अतवार 17 दिसम्बर का दिने अँजोर भइल.)\nना खुदा ही मिला ना बिसाले सनम


सबहीं नचावत मोदी साईं : बतंगड़ – 98 – Anjoria\nअगस्त 18, 2018 बतंगड़, सबहीं नचावत मोदी साईं\nलरिकाईं में एगो कहानी सुनले रहीं कि बहेलियन का जाल में फँसे वाला चिरईयन के दशा देख दुखी भइल एगो संत चिरईयन के रटा दिहलें कि – शिकारी आएगा, जाल बिछाएगा, लोभ से उसमें फँसना नहीं.\nचिरई दिन दिन भर एह बात के माला जपल करऽ सँ आ दाना चुगत रहऽ सँ. महात्मा निश्चिन्त हो गइलन कि अब एह चिरईयन के कवनो शिकारी अपना जाल में फँसा ना पाई. बाकिर एक दिन जब सचहूं बहेलिया आ गइल आ आपन जाल बिछा के दाना छिरिक दिहलसि त सगरी चिरई ओह दाना चुगे का फेर में जाल में फँसत चलि गइली सँ आ ओहू घरी दोहरावत रहली सँ कि – शिकारी आएगा, जाल बिछाएगा, लोभ से उसमें फँसना नहीं.\nदेश के राजनीति के हालो वइसने हो गइल बा. एक से एक मीडिया गुरु, राजनीतिक रणनीतिकार देश के विरोधियन के रटा-रटा के थाक जात बाड़ें कि मोदी-शाह का जाल में फँसे के नइखे. बाकिर विरोधी गोल जे बा से कि सब कुछ जानतो-बूझत मोदी-शाह का जाल में अझूरइला से बाज नइखे आवत. आ मोदी-शाह के बेजोड़ टाइमिंग एह लोग के अउरी बेबस कइले जात बा. सभे जानत रहल कि राजग का लगे बहुमत के कमी नइखे बाकिर तबहियों पता ना केकरा सिखवला में पड़ि के ई विरोधी गोल लोकसभा में अविश्वास प्रस्ताव ले के चलि अइलें. कांग्रेस के बुझात रहे कि मोदी के कुनबा छितरा जाई आ ऊ मोदी का खिलाफ अविश्वास प्रस्ताव पारित करा लेबे में सफल हो जइहें. एही अटकपचीसा में पड़ि के सोनियो कह दिहली कि – के कहऽता कि हमनी का लगे भोट नइखे. बाकिर जब अविश्वास प्रस्ताव पेश करे के मौका आइल त बाजी मार लिहलसि तेलुगू देशम. आ ओकर प्रस्ताव आंध्रा से एको डेग आगे ना बढ़ल. ओकरा कांग्रेसो से कम शिकायत ना रहुवे से ऊ कांग्रेस के चाल में ना अझूराइल आ अपने मुद्दा पर अड़ल रहि गइल.\nमौका के फायदा उठावत मोदी आपन सगरी बाति आराम से पूरा देश में चहुँपा दिहलें. पूरा देश जानल कि मोदी सरकार का-का कइलसि आ का-का करे वाली बिया. विरोधि राय राखे वाला मीडियो के मजबूरी रहल कि पूरा बाति पूरा के पूरा देश के सुनावे-पढ़ावे के पड़ि गइल. आ आखिर में मोदी प्रस्ताव हरवा दिहलें. पूरा दुनिया देखल कि विरोधियन में एका नइखे. सभे आपन-आपन ढपली बजावत आपन-आपन राग छेड़े में लागल बा. कवनो गोल देश ला चिन्तित नइखे. सभके आपने फिकिर लागल बा कि अगर जे कहीं अगिलो बेर मोदी के सरकार बनि गइल त ओह लोग के आपन अस्तित्व बचावल मुश्किल होखे जा रहल बा.\nसभे इहो जानत बा कि मोदी के गोल का चाहत बा. ऊ त इहे चाहत बाड़ें कि पूरा देश देखो कि एह विरोधियन के ना त देश के चिन्ता बा ना एहिजा के बड़का समूह के चिन्ता बा. सभे अपना मुस्लिम वोट बैंक के बचावे में लागल बा आ देर सबेर हिन्दुवनो के समुझ में आवे लागल बा कि अगर उहो मुसलमानन का तरह अपना में एका ना बढ़इहें त एहिजो ओह लोग के उहे हाल होखे वाला बा जवन पाकिस्तान भा बांग्ला देश में रहि गइल हिन्दुवन का साथे भइल. या त उनुका आपन मजहब बदले के पड़ल ना त आपन जान आ बेटी-बहिनन के इज्जति गँवावे के पड़ल. कश्मीर से लाखों हिन्दू निकाल भगावल गइलें तब केहू के ममता ना आइल. बाकिर जब आजु सभका सोझा आ गइल कि असम में चालीस लाख लोग अइसन बाड़ें जे आपन भारतीय होखे के सबूत नइखन दे पावत त ई लोग ओहनी के तरफदारी में लुग्गा उठा लीहल. एहमें से अधिका संख्या घुसपैठियन के बा जे कांग्रेसी संरक्षण में घुसत अइलें आ स्थानीय लोग के हटावत भगावत गइलें.\nपश्चिम बंगाल में पहिलहीं से पैंतीस लाख बेघर लोग मौजूद बा आ माँ-माटी-मानुष के बाति करे वालन का मन में ओहनी ला कवनो ममता भा व्यवस्था नइखे. बाकिर असम के चालीस लाख घुसपैठियन के नेवता देबे में पीछे नइखे रहल ई लोग. बँवारा राज का दौरान जे चिचिया-चिचिया के एहनी के भगावे के बाति करत रहली से आजु ओहनी के आपन मेहमान बनावे ले बेचैन बाड़ी. अपना खाए के ठेकान नइखे बाकिर भण्डारा चलावे के बाति करत बाड़ी.\nआ एहू में देश के विरोधी गोल मोदी साईं के बजावल धुन पर नाचल शुरु कर दिहले बा. मोदी-शाह इहे त चाहत रहलें कि वोट बैंक के डर देखा के आपन वोट बैंक मजबूत कर लेसु. आ उहे हो गइल. बीस फीसदी के काट तइयार करे के मोदी-शाह के चाल कामयाब हो गइल. एहिसे हम कहत बानी कि – सबहीं नचावत मोदी साईं.


सिविल सर्विजेस परीक्षा देबे खातिर मान्य भाषा सूची में भोजपुरी शामिल करावे के माँग – Anjoria\nअक्टूबर 7, 2012 भोजपुरी, सिविल सर्विसेज परीक्षा\nअंग्रेजी के एगो बड़हन अखबार में3अक्टूबर के छपल खबर, कि भोजपुरी संविधान के 8वीं अनुसूची में शामिल त हो जाई बाकिर संघ लोक सेवा आयोग से एकरा के प्रतियोगी परीक्षा खातिर मान्य भाषा सूची में शामिल ना कइल जाई, का बाद भोजपुरी समाज दिल्ली के अध्यक्ष अजीत दुबे केंद्रीय गृह मंत्री सुशील कुमार शिंदे के चिट्ठी भेज के निहोरा कइले बाड़न कि भोजपुरी के संवैधानिक मान्यता देत घरी एकरा के संघ लोक सेवा आयोग के मान्य भाषा सूची से बहरा मत राखल जाव.\nएहिजा ई बतावे जोग बा कि संवैधानिक प्रावधानन का मुताबिक संघ लोक सेवा आयोग खातिर ई जरूरी होला कि ऊ सिविल सेवा परीक्षा में 8वीं अनुसूची में शामिल भाषा में से कवनो भाषा के वैकल्पिक पेपर आ परीक्षा के माध्यम बनावे के विकल्प देव. बाकिर खबर में बतावल गइल बा कि संघ लोक सेवा आयोग 8वीं अनुसूची में अब से शामिल होखे वाला भाषा के अपना परीक्षा प्रणाली से अलग राखे खातिर संविधान संशोधन के प्रस्ताव रखले बा जवना के सरकार सकारे खातिर तइयार बिया आ जल्दिए एह दिसाईं कैबिनेट का सोझा प्रस्ताव पेश कइल जाई. आयोग के कहना बा कि एह भाषा सब में विशेषज्ञ नइखन जवना से कि इम्तिहान करा पावल मुश्किल बा. साथ ही एह सगरी भाषन में पर्याप्त साहित्यो के अभाव बा.\nअजीत दुबे एही खबर के हवाला देत केंद्रीय गृह मंत्री के चिट्ठी लिखले बाड़ें कि संघ लोक सेवा आयोग के मान्यता वाली सूची से हटावत भोजपुरी के 8वीं अनुसूची में शामिल कइल न्याय ना होखी. भौजपुरी में ना त विशेषज्ञन के कमी बा ना एकरा लगे साहित्य के अभाव बा. लिखले बाड़न कि भोजपुरी के सिविल सर्विसेज परीक्षा प्रणाली से अलगा राखे के कवनो ठोस आधार भा तर्क नइखे लउकत. ऊ उमेद जतवले बाड़न कि भोजपुरी के ओकर जायज हक आ मान दिहल जाई आ संघ लोक सेवा आयोग के परीक्षा संबंधित मौजूदा प्रावधान का भितरे राखत भोजपुरी के संविधान के 8वीं अनुसूची में शामिल कइल जाई.\nOne thought on “सिविल सर्विजेस परीक्षा देबे खातिर मान्य भाषा सूची में भोजपुरी शामिल करावे के माँग”\nOmprakash Singh कहते हैं:\nमई 23, 2013 को 8:06 अपराह्न पर\nBhojpuri need young generation to nourish it. Bhojpuriya youth should be in regular touch with Bhojpuri and only then the language will survive and thrive.


खबर भोजपुरी में (सोमार, 15 दिसंबर 2014) – टटका खबर\nखबर भोजपुरी में (सोमार, 15 दिसंबर 2014)\n(अतवार, 14 दिसंबर के खबर)\nपश्चिम बंगाल के कचरापाड़ा में वायु सेना चयन बोर्ड के उद्घाटन का मौका पर वायु सेना प्रमुख एयर चीफ मार्शल अरूप राहा का संगे बड़का अधिकारी (13 दिसंबर, 2014)\nझारखंड आ जम्‍मू कश्‍मीर में विधानसभा चुनाव के चउथका दौर शांति से निबट गइल. झारखंड वि‍धानसभा के 15 सीट पर भइल एह दौर में 61 फीसदी से अधिका वोट पड़ल. पिछला तीन दौर के हिसाब से एह दौर में कम वोट पड़ल बा. चउथका दौर में जम्‍मू कश्‍मीर के 18 सीट ला भइल मतदान में 49 फीसदी लोग वोट डाले आइल. इहो वोटिंग पिछला दौर से कम रहल. एकर दोस अलगाववादियन के कम मौसम के अधिका दिहल जाई. एह राज्यन में अगिला आ आखिरी दौर के मतदान 20 तारीख के करावल जाई आ 23 दिसंबर के वोट गिनाई.\nदेश के लोग से अपना मन के बात बतियावत प्रधानमंत्री मोदी देश के नवहियन में नशा के बढ़त लत पर चिंता जतावत कहलन कि नशा के लत मानसिक, सामाजिक आ चिकित्‍सा से जुड़ल समस्या बा बाकिर एकर असर देश आ समाज के सुरक्षो से बा. काहें कि कई बेर नशा के धंधा से मिलल कमाई के इस्तेमाल आतंकी गतिविधियन ला होखेला. कहलन कि एह समस्या से निबटे ला आदमी, परिवार, समाज आ सरकार सबही के मिल के काम करे के पड़ी. एह मन के बात का दौरान पीएम मोदी देश के लोग के क्रिसमस आ नया साल के बधाईयो दिहलन.\nबेंगलूरू पुलिस के उपायुक्‍त-अपराध अभ‍िषेक गोयल के इस्लामिक स्टेट के ट्विटर हैंडल चलावे वाला मेहदी मसरूर के गिरफतारी करे खातिर धमकी वाला टिवट कइल गइल बा, पुलिस ओहू हैंडल के जाँच शुरु क दिहले बिया. एह बीच अदालत मेहदी मसरूर के पाँच दिन के पुलिस हिरासत में दे दिहले बावे.\nभुवनेश्‍वर में चैंपियंस ट्रॉफी हॉकी टूर्नामेंट के फाइनल में जर्मनी पाकिस्‍तान के 2-0 गोल से हरा दिहलसि आ खिताब जीत लिहलसि. दोसरा तरफ कांस्य पदक खातिर भइल मैच में भारत 1-2 गोल से ऑस्‍ट्रेलिया से हार गइल आ कांस्यो पदक ना जीत पवलस.\nजापान में भइल चुनाव का बाद के सर्वे में बतावल जात बा कि प्रधानमंत्री शिंजो आबे के लिबरल डेमोक्रेटिक पार्टी के भारी बहुमत मिलत लउकत बा. हो सकेला कि उनका दू तिहाइ बहुमत मिल जाव.\nकरिया कमाई वाला धन के पता लगावे ला बनावल विशेष जांच दल चाहत बा कि कर चोरी के गंभीर अपराध मानल जाए के चाहीं. एकरा बाद दोसरा देशन से जानकारी लेबे में सहूलियत हो जाई आ कर चोरी के अपराधो कम होखी.\nकेन्द्रीय मानव संसाधन विकास राज्य मंत्री रमा शंकर कठेरिया कहले बाड़न कि मिर्जापुर में काशी हिन्दू विश्वविद्यालय के राजीव गांधी साउथ कैम्पस के डीम्ड विश्वविद्यालय बनावे के कोशिश कइल जाई.\nबक्सर पुलिस अतवार का दिने सघन अभियान चला के छह गो अपराधियन के गिरफ्तार क लिहलसि. एकनी के अनेके मामिला में पुलिस खोजत रहुवे.\nकैमुर जिला के भभुआ-मोहनिया रोड पर दू गो गाड़ियन के टक्कर में दू लोग के मौत हो गइल आ दू जने घवाहिल हो गइले.


September 2011 – Page2– टटका खबर\n(शुक 23 सितम्बर) देश आजु शुक का का दिने मध्य प्रदेश में छात्र संघ चुनाव का दौरान कई जगहा हंगामा भइल. कहीं कहीं पुलिस के दखल देबे के पड़ल. आईआईएम-कलकत्ता अपना विद्यार्थियन खातिर सुविधा विस्तार करे का मकसद से उद्योग जगत से सहायता लेबे के तइयारी करत बा. कारपोरेट मामिलन के मंत्री एम. वीरप्पा मोइली\n(बियफे 22 सितम्बर) काल्हु अंजोरिया समूह के सेवा देबे वाला वेबहास्ट कंपनी का चलते दिन भर साइट ना चल सकल. आजु सबेरे देर से साइट दुबारा चालू भइल बाड़ी सँ एह चलते काल्हु बुध के खबर बहुते कम दिया पाइल बा. दानापुर में एके परिवार के5बेकत के जहर खइला से मौत एसजीपीजीआई में\n(बुध 21 सितम्बर) बिहार पुलिस दिल्ली पुलिस का साथे मिल के बिहार के 25 हजार रुपिया के इनामी बदमाश प्रभंजन सिंह के ओकरा दू गो स साथियन संगे दिल्ली से गिरफ्तार कर लिहलसि.\n(बुध 21 सितम्बर) कानपुर में बलात्कार में असफल रहला पर एगो लड़िका अपना पड़ोसी लड़िकी के जरा के मुआ दिहलसि.\n(बुध 21 सितम्बर) देश पंजाब में 12 दिन के एगो नवजात लड़िका के हृदय के छह घंटा ले सर्जरी कर के डाक्टर ओकरा के नया जीवन दिहले. वित्त मंत्रालय से प्रधानमंत्री के भेजल चिट्ठी में कहल गइल रहे कि अगर तबके केंद्रीय वित्त मंत्री अपना ‘रुख पर अड़ जइतन’ त 2008 में स्पेक्ट्रम के नीलामी\n(बुध 21 सितम्बर) इन्टरनेट सर्विस प्रोवाइडर का गड़बड़ी से अँजोरिया के पूरा साइट गड़बड़ हो गइल बा.\n(मंगल 20 सितम्बर) अगिला हफ्ता से नीतीश कुमार सेवा यात्रा पर निकलीहें. यात्रा के शुरूआत बेतिया से होई आ हर जिला में मुख्यमंत्री कम से कम दू रात रूकीहें. एह यात्रा का दौरान जनता के लोक सेवा अधिकार कानून आ बिहार खातिर विशेष दर्जा के माँग का बारे में जानकारी दिहल जाई. बिहार के आठ\n(मंगल 20 सितम्बर) गाजीपुर के मुहम्मदाबाद आ महराजगंज में आयोजित भाजपा के विजय संकल्प सम्मेलन में भाजपा अध्यक्ष रहल राजनाथ सिंह गरजले कि विधायक कृष्णानंद राय के हत्यारन के सजा मिल के रही. बसपा आ कांग्रेस पर हमला बोलत राजनाथ सिंह कहलन कि अगर विकास चाहीं त भाजपा के जिताईं. राज्य परिवहन निगम अपना बेड़ा\n(मंगल 20 सितम्बर) देश अगिला साल से देश भर में गर्भवती महिला आ तीस साल से अधिका उमिर के हर आदमी के मुफ्त में मधुमेह, रक्तचाप आ कैंसर के जाँच कइल जाई. अबही ई सुविधा देश के सौ जिला में चलत बा. ओडिशा उच्च न्यायालय एगो विवाह समारोह में युवती का साथे दुर्व्यवहार करे वाला\n(मंगल 20 सितम्बर) आजु जिउतिया व्रत ह जवना में महतारी अपना संतान खातिर दिन भर निराहार निर्जला उपास करीहें आ काल्हु भोरे पारन करीहे. पहिले मुसलमान, फेर गरीब सवर्ण आ अब जाट समुदाय के आरक्षण के सिफारिश कइली मायावती. काल्हु दिन भर अफवाह उड़त रह गइल कि झारखंड में एगो सड़क दुर्घटना में भोजपुरी अभिनेता\n(सोमार 19 सितम्बर) दिन भर अफवाह उड़त रह गइल कि झारखंड में एगो सड़क दुर्घटना में भोजपुरी अभिनेता आ लोकगायक पवन सिंह के मौत हो गइल बा. खबर एकदमे गलत रहे. मोदी के उपास पर नीतीश कुमार एह मामिला पर आपन चुप्पी ना तूड़ले. जदयू के कहना बा कि नरेन्द्र मोदी के जब भाजपा अपना\n(सोमार 19 सितम्बर) आगरा के अस्पताल में भइल विस्फोट के जांच में एगो अइसन महिला पर संदेह हो रहल बा जवन फीस जमा कइला का बावजूद डाक्टर का लगे देखावे ना गइल. सर्वोच्च न्यायालय का निर्देश पर सीबीआई के लखनऊ अपराध शाखा टीम बांदा बलात्कार मामले में पीड़िता लड़िकी के बयान दर्ज कर लिहलसि. टीम\n(सोमार 19 सितम्बर) देश विश्व हिंदू परिषद कहले बिया कि श्रीराम जन्मभूमि पर भव्य मंदिर बनावे का राह में आवे वाली न्यायिक बाधा दूर करे खातिर 30 सितम्बर के देशभर में एक साथ सामूहिक हनुमान चालीसा पाठ करावल जाई. आपन उपास तूड़ला का बाद गुजरात मुख्यमंत्री नरेंद्र मोदी कहले कि उनुकर मिशन आगहू जारी रही.\n(अतवार 18 सितम्बर) अतवार साँझआइल भूकंप का दौरान मचल भगदड़ से दरभंगा के वाहिदपुर में एक आदमी मरल. बख्तियारपुर में दिवाल गिरला से एगो औरत दबा के मरल. हरनौत में अइसहीं एगो बच्ची दबा के मर गइल. राज्य भर से गाछ गिरला, बिजली लाइन टूटला, छत गिरला, दिवाल में दरार पड़ला वगैरह के खबर आइल\n(अतवार 18 सितम्बर) प्रदेश में कई जगहा भूकंप के हलुका झटका महसूस कइल गइल बाकिर कतहीं कवनो जान माल के नुकसान के खबर नइखे. बांदा बलात्कार मामला में आजु सोमार के पीड़िता के बयान दर्ज करावल जा सकेला आ सीबीआई टीम शहबाजपुर गांव जा के घटनास्थल के निरीक्षण कर सकेले. प्रदेश के आतंकवाद निरोधक दस्ता\n(अतवार 18 सितम्बर) देश गोवा में अवैध खनन का मामिला में 20 फीसदी खानन के नोटिस भेजल गइल बा. जद-यु नइखे चाहत कि नरेन्द्र मोदी के प्रधानमंत्री पद के उम्मीदवार बनावे भाजपा बिहार में सत्तारूढ़ जनता दल-युनाइटेड गुजरात के मुख्यमंत्री नरेंद्र मोदी के उपास से दूरी त बनवलही बा, 2014 के आम चुनाव में उनुका\nभूकम्प से काँप उठल उत्तर आ पूरब में भारत\n(सोमार 19 सितम्बर) देश के पूरब आ उत्तर वाला हिस्सा अतवार साँज करीब सवा छह बजे काँप उठल जब सिक्किम के नेपाल से लागत सीमा पर केन्द्रित भूकम्प के तेज झटका लागल. भूकंप के तीव्रता रिक्टर स्केल पर 6.8 बतावल जात बा जवन बड़हन भूकंप के निशानी होला. एह भूकंप में अबले मिलल खबर का\n(अतवार 18 सितम्बर) बलिया में भूकंप के हल्का झटका साँझ ६ बज के १४ मिनट पर महसूस भइल. झटका बहुते हलुका रहल. बतावल जात बा कि भूकंप के केन्द्र सिक्किम में रहुवे आ भूकंप पूरा उत्तर भारत में आइल रहे. आगरा के जय हास्पिटल में बम विस्फोट से छह लोग घाहिल. बसपा के बलिया जिलाध्यक्ष\n(शनिचर 17 सितम्बर) हत्या आ लूट का छह गो मामिला में आरोपी उपेन्द्र राय के मढ़ौरा के हरपुरा गाँव से गिरफ्तार कर लिहल गइल. सिवान पुलिस का हिरासत मे मरे वाला युवक खातिर राजद दस लाख रुपिया मुआविजा मँगलसि आ पुलिस वालन पर मुकदमा दर्ज करे के माँग कइलसि. मुजफ्फरपुर मोतिहारी रेलखण्ड पर कपरपूरा टिसन\n(शनिचर 17 सितम्बर) प्रधानमंत्री मनमोहन सिंह के चिट्ठी लिख ले मुख्यमंत्री मायावती मुसलमानन ला आरक्षण मँगली. आगरा के ताजमहल से करीब अढ़ाई किलोमीटर दूर सिकंदरा रोड पर एगो निजी अस्पताल जय हास्पिटल में काल्हु साँझ एगो बम फाटल जवना से6लोग घवाहिल हो गइल. बम एगो कुर्सी का नीचे राखल रहुवे. पुलिस के कहना


भोजपुरी पट्टी से अतवार6मई 2018 के6गो खबर अउर – टटका खबर\nMay 6, 2018 आजमगढ, गाजीपुर, छपरा, जौनपुर, देवरिया, बक्सर, बलिया, सिवान\nघर के तीन बेकत के मौत के खबर सुन के बेहोश भइली पत्नी\nआज़मगढ़, 06 मई (वार्ता) आजमगढ़ के कंधरापुर इलाका में कार का चपेटा में आके दादा-पोता के मौत हो गइल आ ई खबर सुन के पहिलहीं से अस्पताल में भरती विकलांग पिता के जान निकल गइल.\nपुलिस बतवलसि कि कप्तानगंज के कौड़िया बाजार के रामकुंवर (45 बरीस) के तबियत खराब भइळा पर सदर अस्पताल में भरती करावल गइल रहुवे. ई खबर सुन के उनुकर पिता राम बिनय (70 बरीस), छोट भाई, आ बेटा हिमांशु (15 बरीस) मोटरसाइकिल से अस्पताल जात रहलें जब सेहदा का लगे ओह लोग के एगो कार से धक्का लाग गइल. एह हादसा में रामबिनय आ हिमांशु के ओहिजे मौत हो गइल आ भाई घवाहिल हो गइलें. एह सदमा से रामकुँवरो के मौत हो गइल. एकही दिन में भइल एह तीन गो मौत के खबर सुन के रामकुवर के पत्नी बेहोश हो गइली.\nजौनपुर में मैजिक वाहन सड़क किनारे खड़ा चाचा-भतीजा के कचरलसि, दुनु जने के मौत\nजौनपुर, 06 मई (वार्ता) जौनपुर जिला के बरसठी इलाका में आजु सड़क किनारे खड़ा होके बतियावत गोपालपुर के राज कुमार मौर्य (45 बरीस) आ उनुका चाचा लालता प्रसाद मौर्य ( 65 बरीस) के निगोह का तरफ से सरकारी दुकान के शराब लादके आवत एगो तेज रफ्तार मैजिक वाहन कचार दिहलसि. एह हादसा में दुनु जने के मौत हो गइल.. हादसा का बाद मैजिक के चालक फरार हो गइल.\nगाजीपुर पुलिस गिरफ्तार कइलसि 20 हजरिया बदमाश\nगाजीपुर 06 मई (वार्ता) पुलिस अधीक्षक सोमेन वर्मा आजु बतवलें कि काल्हु राति क्राइम ब्रांच आ सादात थाना के पुलिस महराजगंज रेलवे क्रासिंग का लगे से लूट आ हत्या के अपराधी वाहिद अंसारी के मुठभेड़ का बाद गिरफ्तार क लिहलसि. ओकरा लगे से एगो पिस्टल, मोबाइल, नकदी आ सोना के गहना बरामद भइल बा. पिछला फरवरी में जेल से निकलला का बाद वाहिद अपना साथियन – फैजान अंसारी, दीपक यादव आ पंकज दूबे – का साथे मिलके 24 फरवरी का दिने हरबंश उर्फ पिंटू यादव के हत्या क दिहले रहुवे. ओकरा बाद 24 अप्रैल के बहरियाबाद इलाका के एगो सर्राफा के लूट लिहलसि. फेरु 1 मई का दिने सैदपुर से बहरियाबाद जात एगो आदमी के गोली मारके ओकर नगदी लूट लिहले रहुवे. तीन मई का दिने मिर्जापुर गांव का लगे मोटरसाइकिल पर सवार एगो औरत के सोना के चेन छीनके ओकरा के गोली मारके घवाहिल क दिहलसि. तीने मई के आजमगढ़ जिला के तरवां इलाका के सरायं भाठी निवासी राधेश्याम यादव के जान से मारे का नीयत से गोली चलाके भाग गइल रहुवे.\nवाहिद के गिरफ्तार करे वाला पुलिस दल के 20 हजार रुपिया बतौर इनाम देबे के एलान भइल बा.\nछपरा में एगो एम्बुलेंस से ढेरहन गांजा बरामद\nछपरा 06 मई (वार्ता) सारण जिला के छपरा मुफस्सिल थाना इलाका के नेवाजी टोला चौक का नियरा वाहन जांच का दौरान पुलिस एगो एम्बुलेंस से 140 किलोग्राम गांजा बरामद कइलसि जवना के स्ट्रेचर का नीचे लुका के राखल रहुवे. एही बीच ओकर चालक फरार हो गइल.\nदेवरिया अपहरण आ बैनामा प्रकरण में उपनिबंधक समेत छह जने गिरफ्तार\nदेवरिया,06 मई(वार्ता) पुलिस अधीक्षक रोहन पी कनय आजु बतवलें कि देवरिया खास मुहल्ला के दीपक मणि के पिछला 17 अप्रैल के जिला पंचायत अध्यक्ष राम प्रवेश यादव समेत कुछ लोग अपहरण कर लीहल आ ओकरा के डेरवा धमकाके उपनिबंधक कार्यालय में ओकर करीब दस करोड़ रूपिया के सम्पत्ति के बैनामा करा लिहले सँ. एह मामिला में पुलिस चार जने के पहिलहीं गिरफ्तार क के जेल भेज चुकल रहुवे. एह मामिला के मास्टर माइंड जिला पंचायत अध्यक्ष अबहियों फरार बावे. अब काल्हु उपनिबंधक फूलचंद यादव, वरिष्ठ सहायक निबंधक अधिकारी राम शरन सिंह, सहायक निबंधक अधिकारी शोभनाथ राव , कम्प्यूटर आपरेटर शोएब चिस्ती, दस्तावेज लेखक कौशल किशोर आ विनोद तिवारी के गिरफ्तार क लीहल गइल बा. एह तरह अबले 10 लोग एह मामिला में गिरफ्तार हो चुकल बा.\nबलिया में कार आ ट्रैक्टर के भिड़ंत में एगो नवही के मौत आ तीन जने घवाहिल\nबलिया, 06 मई (वार्ता) बलिया जिला के हल्दी इलाका में आजु एगो कार आ टैक्टर ट्राली के टक्कर में बिहार के बक्सर जिला में सिमरी इलाका के खरहाटाड़ गांव के अनुपम ओझा (33 बरीस) के मौत ठाँवे पर हो गइल. अनुपम ओझा अपना साथी राहुल तिवारी, विकास पाण्डे आ सोनू पाण्डे का साथे कार से सिवान जात रहलें जब गहलौत बस्ती का लगे ओह लोग के कार के टक्कर एगो ट्रैक्टर ट्रॉली से हो गइल. तीनो दोस्त घवाहिल हो गइल बाड़ें आ एह लोग के अस्पताल में भर्ती करा दीहल गइल बा.


पान भण्डार एगो लघु संसद होला : मनोज तिवारी – Anjoria\nपान भण्डार एगो लघु संसद होला : मनोज तिवारी\nJun 30, 2010 भोजपुरी फिल्म, मनोज तिवारी\nपान के दूकान के लघु संसद कहल जाला जहाँ हर मुद्दा पर चरचा होखेला. मोहल्ला के टपोरी से ले के रईसजादन के हकीकतो एही पान भण्डार पर बयान होले. पान के दूकान के अइसने कई गो सच्चाई भोजपुरी फिल्म यादव पान भण्डार में देखावल जाई. एह फिल्म में भोजपुरी सिनेमा के मेगा स्टार मनोज तिवारी पहिला बेर एगो पनवाड़ी के किरदार कर रहल बाड़े.\nयादव पान भण्डार के निर्माण भोजपुरी सिनेमा के मधुर भंडारकर कहल जाये वाला प्रस्तुतकर्ता जितेश दूबे कइले बाड़न. फिल्म के नायिका बाड़ी भोजपुरी सिनेमा के काजोल गुंजन पंत. निर्देशक हउवें अजय कुमार.\nएह फिल्म से मनोज तिवारी बहुते उत्साहित बाड़न. कहेले कि पान के दूकान पर जमे वाला लघू संसद में उहो बइठल बाड़े. ऊ एकरा के एगो जुनून के संज्ञा दिहले आ कहले कि जब मालूम भइल कि जितेश दूबे उनका के ले के यादव पान भण्डार बनावल चाहत बाड़न त मनोज तिवारी एकदमे चउँक गइले. कहले कि पान का दूकान पर माफिया से ले के राहगीर तक सभे आवेला आ अपना जिनिगी के मुसीबत झेलत पनवाड़ी ओह लोग के पान खिया के खुश होला. पहिला बेर कवनो पनवाड़ी का जिनगी पर सिनेमा बन रहल बा.\nयादव पान भण्डार के शूटिंग वास्तविक लोकेशन से ले के मुंबई तक चल रहल बा. फिल्म में एक से बढ़ के एक गाना बा, एक्शन बा, रोमांसो बा. एगो गाना पान का खासियतो पर बाटे. फिल्म में मनोज तिवारी, गुंजन पंत, संजय पांडे, बृजेश त्रिपाठी आ विकास सिंह खास भूमिका में बाड़न जा.\n(स्रोत : शशिकान्त सिंह )\nBetel shops are like mini parliament : Manoj Tiwari\nअजब देवरा के गजब भौजाई रिलीज खातिर तइयार


Shadi Me Jarur Aana – Pawan Singh – Lyrics – Lyrics in Hindi\nShadi Me Jarur Aana – Pawan Singh – Lyrics- Pawan Singh का यह सुपरहिट गाना Speed Records Bhojpuri यूट्यूब चैनल से रिलीज़ किया गया है जिसका नाम है – शादी में जरूर आना (Shadi Me Jarur Aana) इस गाना को लिखे है Azad Singh जी जबकि म्यूजिक दिए है Sajan Mishra – Azad Singh Special Thanks : Chhote Baba (Basahi) जी |\nShadi Me Jarur Aana – Lyrics\nआदत बदल सी गयी है वक्त काटने की\nपांच साल के प्यार हमार सगरो भुला गइल\nहम ता हसवनी ओके उ ता रुला गइल\nछने में कईलस बेगना …….\nकॉर्ड देके कहलस ऐ दीवाना\nचौदह के तिलक बीस के बारात हो\nएहि टेंशन में हम त कुछ नईखी खात हो\nआवे से ना करीह बहाना\nहम सोची इनके छोड़ी दुनिया में का बा\nआजुवे बुझाइल केहू, केहु के ना बा\nसंतोष दीपक प् मारे ताना….\nSong Music video Shadi Me Jarur Aana – Pawan Singh – Lyrics\nHamar Wala Dance – Pawan Singh


श्वेता तिवारी के अपना पूर्व पति से झगड़ा भइल – Anjoria\nमशहूर अदाकारा आ हालही में कलर टीवी चैनल के बिगबास सीजन फोर के विजेता बनल श्वेता तिवारी के अपना पूर्व पति राजा चौधरी से झगड़ा हो गइल. राजा श्वेता का घर में घुस के उनका के बहुते बुरा भला कहलें आ मारोपीट कर दिहले. दुनु का बीच बेटी के गार्जियन बने के झगड़ा बा. बेटी अबही श्वेता का साथ बिया आ राजा ओकरा के अपना साथ राखे के चाहत बाड़न.\nमारपीट आ झगड़ा का बाद श्वेता तिवारी पुलिस मे जा के शिकायत कर दिहली आ पुलिस राजा चौधरी के, जे कई गो भोजपुरी फिल्मन में अभिनय कर चुकल बाड़े, लोखण्डवाला से गिरफ्तार कर के कोर्ट में पेश कर दिहलसि जहाँ बीस हजार के मुचलका पर उनका के ओहि दिने जमानत दे दिहल गइल.


Dhanush Aishwaryaa rajinikanth divorce these celebs Also separated Bhojpuri - Bhojpuri: साउथ स्टार धनुष आ ऐश्वर्या रजनीकांत के तलाक जइसन फिल्मी रिश्ता टूटे के अउर कई गो दर्दनाक कहानी बा – News18 हिंदी\nBhojpuri: साउथ स्टार धनुष आ ऐश्वर्या रजनीकांत के तलाक जइसन फिल्मी रिश्ता टूटे के अउर कई गो दर्दनाक कहानी बा\nफिल्मी दुनिया में कुछ भी स्थायी नइखे, जइसे उ दुनिया कागज के बगइचा बा, ओसहीं उहाँ रहे वाला लोग भी कागज के फूल बा. जे में सुगंध से लेके सुंदरता तक सब नकली बा. जब कई कई साल पुरान रिश्ता के टूटल आदमी देखेला त दिल मसोस के रहि जाला. मन में टीस उठेला कि अइसन कइसे हो सकत बा.\nई दुनू लोग त साथे बड़ा निम्मन से लउकत रहल ह लोग. एक दिन पहिले धनुष अउरी रजनीकान्त के बेटी ऐश्वर्या रजनीकान्त आपन 18 साल पुरान शादी के रिश्ता खतम करे के ऐलान कइल ह लोग आ ओकरा बादे से सभ प्रशंसक वर्ग में अउरी मीडिया में एही बात के चर्चा हो रहल बा.\nफिल्मी दुनिया में अइसन पुरान पुरान रिश्ता टूटल कवनो नया बात नइखे. ई अक्सर होत रहेला. हालांकि एकर प्रतिशत हॉलीवुड में बहुत ज्यादा बा. उहाँ कब कवनो नामी चेहरा केहू के साथ गलबाहियाँ कर रहल बा, जिए मरे के बात कर रहल बा अउरी कब केहू अउरी के हाथ में हाथ डाल के घूमे लागेला, बुझइबे ना करेला. कम से कम भारत के सांस्कृतिक विरासत अउरी सामाजिक बनावट के लोग थोड़ा खेयाल भा लिहाज करेला, एही से जल्दी रिश्ता तूरे में हिचकिचाला. बाकिर जे तरे रिश्ता टूटे के आवृति बढ़ रहल बा, बुझाता भारत के भी इलीट भा अभिजात्य वर्ग कहाये वाला फिल्म इंडस्ट्री के लोग के हॉलीवुड से ढेरे प्रेरणा मिल गइल बा.\nफिल्मी सुग्गा आज धनुष आ ऐश्वर्या रजनीकान्त के टूटल एतना पुरान रिश्ता के जइसन कुछ और फिल्मी रिश्ता के कहानी सुनावे जाता जवन कई साल सफलता से चलला के बाद टूट गइल.\nहालांकि, अइसन बहुत साल पहिले से होत आ रहल बा. फिल्म के शुरुआती दौर में भी अइसन रिश्तन में टूट आ चुकल बा. धनुष साउथ के सुपरस्टार हवें. उ आपन करियर के शुरुआती दिन में रजनीकान्त के लइकी पर दिल हार गइलें आ उनका से बियाह कर लिहलें. दुनू जाना के लव स्टोरी भी बड़ा चर्चा के विषय रहे अउरी उ दुनू जाना के बीच के मधुर संबंध के अक्सर मीडिया अउरी लाइफस्टाइल पोर्टल उदाहरण के जइसन पेश करत आइल बा. एही के चलते जब दुनू जाना के बीच तलाक के खबर आइल बा त सभे शॉक में बा. धनुष के इंडस्ट्री में उनका अभिनय कला खातिर प्रतिष्ठा त बटले बा, उनके मेगास्टार रजनीकान्त के दामाद होखला के भी बड़ा इज्जत रहल बा. सभे एह कारण से भी उनके बड़ा मान देहले बा. ई बात बिल्कुल नकारे वाला नइखे कि धनुष के एगो बड़ प्रशंसक वर्ग उनके रजनीकान्त परिवार से जुड़ला के चलते भी चाहेला. जवन एह निर्णय के बाद उनका से जरूर नाखुश होई. अब एह ऐलान के धनुष के करियर पर कवनो विपरीत असर पड़ी कि ना पड़ी, ई भविष्य में पता चली.\nअइसन ही एगो बिछुड़ाव साउथ के महान अउरी सहृदय अभिनेत्री सावित्री गणेशन के साथे भी भइल रहे. सावित्री के उतार चढ़ाव से भरल जिनगी पर एगो फिल्म भी बनल ‘महानती’(2019). एह फिल्म के तीन गो राष्ट्रीय पुरस्कार भी मिलल. सावित्री तेलुगु आ तमिल के बहुत चर्चित अभिनेत्री रहली आ उनके नया पीढ़ी में भी बड़ा इज्जत रहल बा. उनके इंडस्ट्री में सबसे पहिले स्पॉट कइले रहलें साउथ के हीरो जेमिनी गणेशन. जेमिनी के चलते उनके फिल्मन में ब्रेक मिलल आ ओकरा बाद दुनू जाना अपना करियर के शुरुआती फिल्म साथ में कइल लोग. सावित्री के आँख आ हाव भाव के लोग एतना दीवाना रहे कि उ देखते देखते अपना टाइम के सुपरस्टार हीरोइन लोग के पीछे छोड़ के खुद सबसे बड़ अभिनेत्री बन गइली. उनके जेमिनी से प्यार हो गइल जबकि उ पहिले से शादीशुदा रहलें अउरी दू गो बेटी के बाप. दुनू जाना के बीच प्यार बढ़ल त बियाह कर लिहल लोग आ साथे रहे लागल लोग. बाद में सावित्री के दू गो संतान भी भइलें. सब कुछ बढ़िया चलत रहे तले एगो अइसन समय आइल जब जेमिनी गणेशन सावित्री के सफलता से असुरक्षित महसूस करे लगलें. उनके पहिले भी शादी में अफेयर रह चुकल रहे. सावित्री के साथ भी शादी के बादो अफेयर रुकल ना. ई एक बार सावित्री के पता चलल आ दुनू जाना के रिश्ता टूट गइल. ई रिश्ता 16 साल बाद टूटल रहे. एकरा बाद सावित्री बहुत बुरा तरे टूटली अउरी फेर कबो उभर ना पवली. उ शराब के लती हो गइली आ फेर सब धन दौलत बर्बाद हो गइल. 45 के उमिर में सवित्री गणेशन एह क्रूर दुनिया के छोड़ देहली.\nअइसने एगो लमहर रिश्ता टूटल रितिक रोशन अउरी सूजैन के. दुनू जाना बचपन से एक दुसरा के जानत रहे लोग बाकिर जवान भइला पर एक दुसरा खातिर प्यार जवान भइल. फेर दुनू जाना 2000 में बियाह कर लिहल लोग. रितिक तबे फिल्मन में डैब्यू कइले रहलें. दुनू जाना के देहि से दूगो बेटा भी भइलsसन. बाकिर ई प्यार के रिश्ता 2013 में अपना अंजाम पर आ गइल अउरी दुनू जाना अलग होखे के घोषणा कइल लोग. 14 साल के रिश्ता खतम हो गइल. कारण पता चलल कि रितिक काइट्स के हीरोइन बारबरा मोरी के नजदीक हो गइल रहलें. एने सुजैन अर्जुन रामपाल के करीब होत रहली. खैर दुनू जाना अभियो एक दूसरा से संपर्क में बा लोग पूर्व पति पत्नी के रूप में. बाकिर शादी जइसन खूबसूरत रिश्ता खतम हो गइल.\nTags: Bhojpuri News, Dhanush, Dhanush Movie, South Indian Beauty\nFIRST PUBLISHED : January 19, 2022, 17:29 IST